Centar za socijalni rad Subotica - Konferencija „Zaštita migranata i izbeglica od diskriminacije u kontekstu evropskih integracija“ Design\nU Beogradu, 20.05.2016. godine – Državni sekretar Ministarstva za rad, zapošljavanje, boračka i socijalna pitanja Nenad Ivanišević upozorio je danas na činjenicu da migrantska kriza još nije gotova i da postoji mogućnost da se svakog časa ponovo pokrene, imajući u vidu broj izbeglica koje se nalaze na grčkoj granici.\nIvanišević je na skupu o zaštiti migranata i izbeglica od diskriminacije u kontekstu evropskih integracija Republike Srbije istakao da je naša zemlja spremna da reaguje na svaku situaciju u bilo kom momentu, kao što je to činila do sada. On je podsetio i na to da resorno ministarstvo, sa Vladom Švajcarske, podiže smeštajne kapacitete za migrante bez pratnje, posebno devojčice. Državni sekretar je naglasio da će Ministarstvo za rad, zapošljavanje, boračka i socijalna pitanja, u saradnji sa ostalim nadležnim institucijama, nastojati da preduzme sve neophodne mere za zaštitu migranata i izbeglica od diskriminacije.\nIz Centra za socijalni rad Grada Subotice, prisustvovali su Mario Šili, dipl.pravnik i Anželika Klbeček Mihajlović, dipl.pedagog.


Postavljena parkirališta za bicikliste na dvije lokacije u gradu | Opština Berane\nPostavljena parkirališta za bicikliste na dvije lokacije u gradu\nU okviru projekta „Biciklom za zdraviju okolinu“, koji je NVO „Centar kreativnih vještina“ pokrenuo uz podršku Opštine Berane, postavljen je parking za bicikle na dvije lokacije u Beranama – ispred Hipotekarne banke (na početku glavne ulice) i ispred Poreske uprave u Polimskoj ulici.\n„Projekat je pokrenut sa namjerom da se unaprijedi biciklistička infrastruktura u opštini Berane i populariše biciklo kao alternativno sredstvo prevoza i sredstvo za rekreaciju. Cilj projekta je da se građanima ukaže na ekološke, ekonomske i zdravstvene aspekte vožnje bicikla u svakodnevnom životu.\nModel parkinga i odabir lokacija urađeni su u saradnji sa nadležnim službama Opštine Berane.\nDodaju da su parkinzi namijenjeni građanima koji koriste biciklo kao prevozno sredstvo.\n„U okviru projekta planiramo da u narednom periodu poklonimo i nekoliko bicikala našim sugrađanima“, navode iz ove NVO.


KO JE STEKAO IMUNITET - NAKON EPIDEMIJE POČEĆE TESTIRANJE NA ANTITELA - Beograduživo.rs\nHome » INFO » Gradske vesti » KO JE STEKAO IMUNITET – NAKON EPIDEMIJE POČEĆE TESTIRANJE NA ANTITELA\nAutor NR InTeam /\t 6. априла 2020. Gradske vesti, INFO\nTESTIRANJE NA ANTITELA – Tokom leta, a nakon završetka epidemije, najavljeno je testiranje kako bi sve videlo ko sve ima antitela i ko je stekao imunitet na korona virus. Ovo je juče na pres konferenciji izjavio epidemiolog dr Predrag Kon. On je naveo da će se uzorci uzimati na određenim mestima u Srbiji, nakon čega će se ispitivati prisustvo antitela.\nKako je Kon objasnio, u pitanju su eliza testovi gde se ispituje prisustvo antitela u krvi i na taj način se dobije nešto što se zove seroprevalencija, tačan procenat onih koji jesu zaštićeni. On je dodao i da test ima smisla raditi tek kada prođe sve, odnosno epidemija, a očekuje se da će to upravo biti leto, za kad su planirana ispitivanja prisustva antitela koja će prikazati osetljivost te populacije.\nSledeća vest TOKOM VIKENDA PREKO 600 LJUDI PREKRŠILO ZABRANU KRETANJA


Kalač: Abazović ponovo u društvu negatora genocida\nTanjug 25. novembra 2020. 16:43\nPODGORICA – Član Predsedništva Socijaldemokratske partije Crne Gore Faruk Kalač oštro je zamerio danas lideru URA Dritanu Abazoviću što je čestitao „oslobođenje Banjaluke“ izabranom gradonačleniku Drašku Stanivukoviću, koji je, kaže Kalač, prepoznat kao negator svega crnogorskog i „genocida u Srebrenici“.\nKalač Abazoviću prebacuje takav odnos prema Stanivukoviću, za kojeg kaže da je negator svega crnogorskog – i nacije, i jezika, i istorije, kao i da je „veliki pristalica kvislinškog četničkog pokreta iz Drugog svetskog rata“.\nSvrstavajući Stanivukovića u Abazovićeve „političke prijatelje“, Kalaču je posebno sporno to što je gradoačelnik Banjaluke, gostujući na zagrebačkoj N1, rekao da se u Srebrenici nije dogodio genocid.\n„Ovo nas više nimalo ne čudi od Abazovićevih kompanjona, s obzirom na to da je sa istim takvima u koaliciji ovde, u Crnoj Gori. I jedni i drugi, donoseći ‘slobodu’ o kojoj Abazović govori, veličaju ratne huškače i zločince i negatore genocida u Srebrenici“, saopštio je Kalač, preneo je RTCG.\nU SAD izvršena trinaesta i poslednja smrtna kazna u vreme…


Ujedinjena Srpska: Partije da donesu zajednički stav o referendumu o ulasku u NATO – Cafe.ba\nUjedinjena Srpska: Partije da donesu zajednički stav o referendumu o ulasku u NATO\nPredstavnici stranke Ujedinjena Srpska poručili su danas u Banjaluci da će se Ujedinjena Srpska odazvati ukoliko predsjednik Republike Milorad Dodik pozove na razgovor predstavnike političkih partija u vezi sa referendumom o ulasku BiH u NATO, jer partije iz RS treba da donesu zajednički stav, a prepucavanja nisu u korist RS.\nNa konferenciji za novinare istaknuto je da građani Republike Srpske trebaju biti ujedinjeni kada je riječ o nacionalnim interesima Srpske, ali i usmjereni na njeno jačanje iznutra.\nPotpredsjednik Ujedinjene Srpske Natalija Trivić pozvala je kompetentne ljude, sa znanjem i energijom, da se pridruže timovima ove stranke, koji će se baviti kreiranjem konkretnih programa i mjera za razvoj Republike Srpske i poboljšanje života njenih građana.\n“Moramo se baviti podsticajima za mlade, prekvalifikacijama radnika u smislu novih tehnologija. Firme koje trenutno postoje u Srpskoj su tehnološki razvijene i zahtijevaju nova stručna znanja i kompetencije”, rekla je Trivić na konferenciji za novinare u Banjoj Luci.\nOna je dodala da se program mora usmjeriti na ravnomjeran razvoj RS.\nŠef Tima Ujedinjene Srpske za razvoj Mario Milanović poručio je da je potrebno stimulisati preduzetništvo, stvaranje stručnog i kvalitetnog kadra, ulaganje u nauku i obrazovanje čime bi postali konkurentni.\n“U Srpskoj su potrebne nove makroekonomske politike za podsticanje investicija koje obuhvataju cijelu privredu i ulaze u tekuće reforme i poboljšanje ekonomskog upravljanja u svrhu povećavanja produktivnosti s ciljem dobrih poslova koji će dugoročno obezbijediti stabilniju i bolju ekonomiju Srpske”, rekao je Milanović.\nOn je ukazao na odlazak velikog broja mladih u inostranstvo i da je natalitet u padu, ali i da na tržištu rada ima dosta nekvalifikovane radne snage, što treba promijeniti.\nGeneralni sekretar Ujedinjene Srpske Neven Stanić rekao je da mladi odlaze jer se ne osjećaju korisnim i produktivnim u društvu, ali da imaju snagu i kapacitet i da se moraju više izboriti za proces odlučivanja.\n“Samo tri odsto mladih do 25 godina u Srpskoj izlazi na izbore. Koliki god da je taj kapacitet, on nije usmjeren u pravom pravcu i ne može da donese nikakve rezultate”, rekao je Stanić i naveo da godišnje iz Srpske ode oko 12.000 ljudi.\nOn je najavio da će Narodnoj skupštini Republike Srpske biti upućena inicijativa za izmjene i dopune zakona o osnovnom i srednjem obrazovanju koje definišu uvođenje modela “test profesionalne orijentacije” koji podrazumijeva psihološko procjenjivanje sposobnosti učenika, ličnosti, interesovanja, da bi izabrali adekvatno zanimanje..\nKada je riječ o reprogramu javnog duga RS, iz ove stranke naglašavaju da je rješenje jačanje privrednog sektora i zapošljavanje, na osnovu čega bi se lakše servisirao dug.\nMektić o braći Hodžić: Nekome je kafa gorka, ako nema terorizma\nSNSD je odavno pristao na NATO


Glavni odbor: Bošnjačka stranka ne ulazi u vladu\nCrna Gora Politika Rožaje Sandžak\nSandžak 19. Oktobra 2020\nGlavni odbor Bošnjačke stranke održao je danas sjednicu, na kojoj razmatrana aktuelna politička situacija.\n“GO BS je svojom jedinstvenom odlukom, podržao opredjeljenje da BS ostane, kao i do sada, samosvojan i autentičan politički subjekat, predstavnik političkih interesa bošnjačkog naroda i drugih građana.\nBošnjačka stranka ostaje privržena principima demokratije, vladavine prava i demokratskih reformi.\nPodržavaćemo sve procese koji su usmjereni evropskim integracijama, prozapadnom putu, snaženju institucija, unaprijeđenju položaja i statusa Bošnjaka, u političkoj, ekonomskoj i socijalnoj sferi.\nBićemo partner svim demokratskim snagama, i iz vlasti i iz opozicije, koje imaju ove ciljeve i podržacemo sva zakonska rješenja u tom pravcu.\nZbog različitog pristupa i određenih ideoloških razlika sa nekim članicama nove vlasti, oko važnih društvenih pitanja u Crnoj Gori, te odnosa prema manjinskim narodima, kako u nedavnoj prošlosti, tako i sadašnjih političkih programa, Glavni odbor Bošnjačke stranke je odlučio da BS u ovom političkom trenutku, ne treba biti članica buduće Vlade.\nBošnjačka stranka će budno pratiti sva naredna dešavanja i podržavati sve pozitivne i reformske procese. Bićemo partneri u svim budućim projektima Vlade usmjernim društvenom i ekonomskom boljitku, kao i svim političkim snagama koje su okrenute dobrobiti građanske, multietničke i evropske Crne Gore”.\nNa sjednici je na prijedlog predsjednika Rafeta Husovića za novog potpredsjednika stranke izabran Jasmin Ćorović, kao i novi članovi GO.\nGlavni odbor je ovlastio Predsjedništvo stranke da odredi tim koji će raditi na pripremi Kongresa, čije je održavanje planirano za prvu polovinu naredne godine.\nNa početku sjednice, proučena je dova za članove BS koji su tokom prethodnog perioda preselili na ahiret.\nSAOPŠTENJE PREDSJEDNIKA IZETBEGOVIĆA\nDrugi svjetski rat zaustavio plan Kraljevine Jugoslavije o potpunom iseljavanju Bošnjaka u Tursku


Maksimalno povećajte vreme rada postrojenja istovremeno maksimalno smanjujući troškove uz Alfa Laval CM, bežičnim sistemom za praćenje vibracija koji prati zastoje rotirajuće opreme kao što su pumpe, mikseri i agitatori. Kompaktan i jednostavan za upotrebu pruža podršku prilikom donošenja odluka čuvajući opremu u postrojenju. Senzor meri vibracije i upozorava operatere putem vizuelnog LED indikatora na monitoru i na svakom povezanom mobilnom uređaju u dometu kada se prekorače unapred postavljeni\nDuže vreme rada procesa uz daljinsko praćenje\nPraćenje stanja obezbeđuje brz i tačan odgovor\nMinimalno neplanirano vreme zastoja\nJednostavno se instalira, koristi i održava\nPovećava bezbednost radnika\nDozvolite sistemu Alfa Laval CM da praćenje stanja opreme dovede na viši nivo pomoću naprednih podataka o vibracijama, temperaturi i vremenu rada, u cilju praćenja stanja opreme i obezbeđenja kontinuiteta procesa.\nSistem CM prikuplja i analizira podatke sa rotirajućih mašina i beležeći svako odstupanje od referentnih performansi. Na osnovu tih podataka operater može brzo doneti prave odluke i zakazati održavanje u skladu sa tim, sprečavajući na taj način moguće probleme pre nego što isti nastanu. Ovako se radno vreme maksimalno produžava, povećava efikasnost, smanjuje rizik od kvara opreme i smanjuju ukupni troškovi vlasništva.\nSistem za praćenje stanja je pogodan za upotrebu u industriji mleka i mlečnih proizvoda, prehrambenoj industriji, industriji pića, sredstava za domaćinstvo, biotehnološkoj i farmaceutskoj industriji.\nPraćenje stanja mašina\nPraćenje i beleženje vibracija, relativne temperature i vremena rada vaše rotirajuće opreme. Sistem CM je prvobitno bio optimizovan za upotrebu sa klipnim pumpama Alfa Laval SX i SRU, a adaptacijom proizvoda isti može da prati drugu rotirajuću opremu kao što su agitatori i mikseri. Sistem CM beleži podatke po unapred određenim intervalima i mapira trendove kako biste mogli da zakažete održavanje na osnovu stvarnog stanja vaše opreme. Na ovaj način se obezbeđuje odgovarajuće upravljanje opremom i kontinuitet procesa.\nProaktivne provere ispravnosti opreme\nPratite rotirajuću opremu sa vašeg iOS-a ili pametnog Android telefona ili tableta pomoću besplatne mobilne aplikacije tokom rutinskih kontrola postrojenja. Vizuelni LED indikator takođe daje vizuelno obaveštenje o radnom statusu mašine. Tako tehničari za održavanje mogu na najbolji način da iskoriste svoje vreme dok su usredsređeni na maksimalno povećanje pogonskog vremena opreme.\nDonošenje odluka na osnovu podataka\nKorišćenje sistema CM sa njegovim intuitivnim tehnikama mašinskog učenja pomaže operaterima da donose odluke o održavanju i obustavi procesa na osnovu praktičnih informacija, uključujući stvarno vreme rada, analizu trendova i vreme sledećeg servisa.\nOmogućava sigurnost i produktivnost radnika\nPouzdano i sigurno daljinsko praćenje vaše opreme i sistema doprinosi bezbednosti radnika. Daljinska defektaža takođe povećava produktivnost i efikasnost radnika i istovremeno značajno smanjuje troškove održavanja.\nInstalacija i korišćenje sistema za praćenje sa baterijskim pogonom je jednostavno. Putem bluetooth komunicira sa intuitivnom aplikacijom i prenosi podatke do kontrolnog menija koji se jednostavno koristi na svakom iOS i Android uređaju.\nPrate vibracije, temperaturu uređaja i radne sate.\nDaljinsko praćenje opreme na lokaciji sa bilo kog iOS ili Android uređaja.\nIntuitivni kontrolni panel koji se lako koristi za praćenje vibracija, temperature vreme rada i status baterije.\nSistem Alfa Laval CM koristi troosni akcelerometar i interni senzor temperature za prikupljanje i čuvanje podataka o mašini. Sistem za praćenje se aktivira kada detektuje vibracije i pokreće brojač vremena rada. Nakon toga nastavlja da prati vibracije po tri ose i unutrašnju temperaturu uređaja 24 časa, sedam dana u nedelji po intervalima koje je korisnik unapred definisao.\nJednostavno preuzmite intuitivnu aplikaciju koja se lako koristi kako bi korisnici u krugu od 20 metara od sistema CM mogli da pristupe podacima putem tehnologije Bluetooth Low Energy (BLE) na svojim iOS ili Android uređajima. Kontrolni meni koji se lako koristi omogućava korisnicima da pregledaju podatke o vibracijama koji su konvertovani pomoću brze Furijeove transformacije (FFT), porede trenutno radno stanje sa referentnim vrednostima i definišu intervencije kako bi rešili sve probleme i sprečili kvar opreme.\nU aplikaciji se prikazuje status baterije sistema CM, istorijski podaci o vibracijama i unutrašnjoj temperaturi mašine, ukupno vreme rada i detaljni podaci o mašini kao što su nivoi vibracija i analiza frekvencije. Korisnici takođe mogu da pronađu i kontaktiraju naše partnere servisere putem aplikacije.\nPridružite nam se na putovanju za Industry 4.0 gde digitalizacija i interakcija između ljudi i mašina može još više da optimizuje vaše procese.\nDa biste preuzeli aplikaciju za Alfa Laval CM sistem za praćenje stanja skenirajte QR kod ili kliknite na dugme „Preuzmi“.\nPreuzmi CM aplikaciju\nTakođe vas može interesovati…\nSvojim nesmetanim pumpanjem sa malom silom smicanja, SRU je ključna pumpa sa rotirajućim klipovima proizvođača Alfa Laval za pažljivo rukovanje osetljivim procesnim fluidima u industriji mleka i mlečnih proizvoda, prehrambenoj industriji, industriji pića, biotehnološkoj i farmaceutskoj industriji.\nSX je premijum pumpa sa rotirajućim klipovima proizvođača Alfa Laval projektovana za pažljiv transport procesnih fluida kada se zahtevaju higijenski i veoma čisti uslovi u biotehnološkoj, farmaceutskoj i kozmetičkoj industriji i u zahtevnoj prehrambenoj industriji.\nAlfa Laval SX UltraPure je pumpa sa rotirajućim klipovima proizvođača Alfa Laval koja je specijalno projektovana za pažljiv transport procesnih fluida kada se zahtevaju uslovi visoke čistoće u farmaceutskoj i biotehnološkoj industriji.


ДОКУМЕНТИ О ГЕНОЦИДУ НДХ-а НАД СРБИМА У ПРЕБИЛОВЦИМА - Јадовно 1941. - КУЛТУРА СЈЕЋАЊА\nObjavljeno: 18 novembra, 2014\nDOKUMENTI O GENOCIDU NDH-a NAD SRBIMA U PREBILOVCIMA\nU Novom Sadu je otvorena izložba „Prebilovci“, faktografsko svjedočenje o stravičnom genocidu nad Srbima koji je u Drugom svjetskom ratu počinila Nezavisna Država Hrvatska /NDH/ nad žiteljima malog donjehercegovačkog sela Prebilovci u ljeto 1941. godine.\nIzložba, otovrena sinoć u Kulturnom centru, prva je takve vrste koja se organizuje 73 godine poslije nezapamćenog genocida ustaša NDH nad nedužnim srpskim narodom u Prebilovcima.\nIzložbu je otvorio Milenko Jahura, predsjednik Upravnog odbora /UO/ Srpskog nacionalnog društva /SND/ „Prebilovci“, čije je sjedište u Beogradu.\n„Prebilovci su po razmerama genocida koje su počinile ustaše najstradalnije selo u Evropi u Drugom svetskom ratu, a istovremeno i jedno od četiri najstradalnija sela u svetu kad je reč o tom ratu“, rekao je Jahura, otvarajući izložbu.\nOn je naveo da su, prema zvaničnim podacima, ustaše NDH, a najviše Hrvati i muslimani iz okolnih nesrpskih sela, u ljeto 1941. godine u Prebilovcima na monstruozan način pobile više od 800 staraca, žena i djece, kao i tek rođenih beba.\n„Prema podacima Državne komisije Federativne Narodne Republike Jugoslavije /FNRJ/ iz 1946. godine, a na osnovu spiska žrtava, utvrđeno je da je u Prebilovcima u leto 1941. godine stradalo 850 Srba. U zvaničnim izveštajima NDH-a iz septembra 1941. godine doslovno se navodi da su ustaše pobile oko 800 Srba i to staraca, žena i dece, kao i dece u kolevci“, kaže Jahura.\nOn je naveo da se u izvještaju NDH-a sa mnogo cinizma navodi da su ustaše opljačkale sve što se moglo opljačkati u selu Prebilovci.\nJahura podsjeća da se stradanje Srba u Prebilovcima nastavilo i 1992. godine, ali ovog puta u režiji Hrvatske.\n„U operaciji Hrvatske Vojske pod nazivom `Čagalj`, kojom je komandovao Janko Bobetko, uništene su sve kuće u Prebilovcima, pravoslavna crkva, groblje, kao i kosti mučenika iz Drugog svetskog rata. Stradalo je tada sedam srpskih boraca, dve starice kao i desetak žitelja okolnih sela, čija je jedina krivica bila što su Srbi. Posledice tih zločina bile su stravične, jer u Prebilovcima nije bilo nikakvog života punih devet godina“, rekao je Jahura.\nOn naglašava da se danas život polagano, ali sigurno vraća u Prebilovce, kao i da selo trenutno nastanjuje 60 Srba, od kojih 15-toro djece i 20 mladića mlađih od 20 godina.\n„Gradnja novih kuća ide sporo, ali je najvažnije da je skoro završena obnova crkve u Prebilovcima. Nadamo se da će dogodine u crkvi biti položene kosti prebilovačkih mučenika. Važno nam je, takođe, da su odlukom Svetog arhijerejskog sinoda SPC-a kanonizovane sve prebilovačke žrtve“, rekao je Jahura.\nJedan od autora izložbe Predrag Lozo, student Odsjeka za istoriju Filozofskog fakulteta Univerziteta u Banjaluci, tvrdi da zločin ustaša nad Srbima u Prebilovcima u naučno-istorijskom smislu ima sve karakteristike genocida.\n„Prema sistemskom pristupu koji je NDH-a imala prema zločinu u Prebilovcima, pa do dotad neviđene monstruoznosti koju su počinioci pokazivali u likvidaciji svojih žrtava, riječ je o klasičnom genocidu, kako ga je definisala i okarakterisala istorijska nauka“, rekao je Lozo na ceremoniji otvaranja izložbe.\nLozo kaže da za njega izložba znači da Srbi, uprkos uslovima u kojim su živjeli juče i danas, kako i neviđenim pritiscima, nisu zaboravili na žrtve, ne samo u Prebilovcima, selu koje je paradigma srpskih stradanja.\n„Uspomena na žrtve genocida koji su počinile ustaše u Prebilovcima pokazuje takođe da za Srbe te žrtve nisu nekakva retrogradna vrijednost, nego vrijednost sa kojom srpski narod mora ući u budućnost“, konstatovao je Lozo.\nZa drugog autora Izložbe Dragoslava Ilića, studenta Odsjeka za istoriju banjalučkog Filozofskog fakulteta, ona pokazuje buđenje srpskog naroda, kad je riječ o odnosu prema prošlosti.\n„Izložba o stravičnom stradanju Prebilovčana u Drugom svjetskom ratu, kao i onom iz 1992. godine, za mene nedvosmisleno ukazuje na buđenje srpskog naroda kad je riječ o vlastitoj tragičnoj prošlosti. To je istovremeno i potvrda da su Prebilovčani svoje žrtve postavili u sam centar srpske kulture i pokazali kako se moraju pamtiti srpske žrtve ne samo u Drugom svjetskom ratu“, rekao je Ilić.\nPredsjednik Udruženja građana „Jadovno“ iz Banjaluke Dušan Bastašić najavio je da će izložba poslije Novog Sada biti otvorena u Beogradu.\n„Izložba Prebilovci poslije Novog Sada seli u Beograd, a trebalo bi da bude otvorena u Ruskom domu. Nadam se da će izložba `Prebilovci` biti postavljena i u banjalučkom Banskom dvoru, a poslije i u mnogim gradovima Republike Srpske, Srbije, kao i inostranstva. Želja svih nas je da se Republici Srpskoj, Srbiji, Evropi, pa i svijetu objelodani puna istina o genocidu koji je NDH počinila nad nedužnim srpskim narodom u Drugom svjetskom ratu“, naveo je Bastašić.\nNa ceremoniji otvaranja izložbe „Prebilovci“ okupljenima se obratio zamjenik predsjednik Skupštine grada Novog Sada Miroslav Ilić riječima da je poricanje i prećutkivanje zločina, što se danas čini iz pojedinih krugova, završna faza genocida i opomena srpskom narodu da ga nikad ne zaboravi.\n„Zaborav genocida u Prebilovcima nosi u sebi opasnost i od zaborava vlastitog identiteta“, konstatovao je Ilić.\nOtvaranju izložbe prisustvovao je i 84-godišnji Pavle Bulut, jedan od troje preživjelih Prebilovčana, a osim njega u prepunoj sali kluba „Tribina mladih“ Kulturnog centra bilo je mnogo ljudi iz cijele Vojvodine, porijeklom iz Republike Srpske i Hrvatske.\nIzložba sa oko 300 fotografija i dokumenta o genocidu u Prebilovcima biće postavljena do 24. novembra.\nOsim što je finansijski podržao, novosadski Kulturni centar, zajedno sa Udruženjem „Jadovno“, bio je i organizator premijerne Izložbe „Prebilovci“ u Novom Sadu.\nIZLOŽBA PREBILOVCI U NOVOM SADU\nVladika Grigorije u Subotici: Hercegovci, PODIGNIMO PREBILOVCE\n09.08.2014. Sveta arhijerejska Liturgija u Hramu Hristovog Vaskrsenja u Prebilovcima\nVideo: EVO NAŠE DECE


Izvor: JUGpress.com, 25.Nov.2020, 12:32\nU poslednja 24 sata stiglo je 236 rezultata sa teritorije Jablaničkog okruga, , za grad Leskovac 121 iz niških laboratorija.\nNa teritoriji Jablaničćkog okruga je 70 rezultata sa pozitivnim nalazom, 45 osoba je sa teritorije grada Leskovca, 12 sa teritorije opstine Vlasotince, 7 iz Medvedje, 4 osobe sa teritorije opstine Lebane, dve sa teritorije opstine Bojnik.\nMedju novozaraženima i dalje je najviše zaposl, 38 , penzionera je 17, nezaposlenih 12 , dva studenta i jedan učenik.\nJUGpress.com: U Jablaničkom okrugu 148 novozaraženih, u Vlasotincu čak 53\nTrećina uzoraka iz Jablaničkog okruga pozitivna je na koronu, podaci su Zavoda za javno zdravlje. U poslednja 24 sata stiglo je 236 rezultata, od toga 70 pozitivnih na kovid, a među njima je najviše Leskovčana i Vlasotinčanina. Jedan pacijent više nego juče je na bolničkom lečenju u vranjskoj...\nLESKOVAC..Od početka epidemije na teritoriji Jablaničkog okruga potvrđeno je 2325 slučajeva kovid-19, od toga: Leskovac 1662 slučajeva, Vlasotince 369, Lebane 139, Medveđa 99, Bojnik 49 i Crna Trava 7 lica...Od ovog ukupnog broja u poslednjih 14 dana aktivnih slučajeva je 598...Ovo su podaci Zavoda...


LG F2J7HY1W mašina za veš cena, cene Srbija, prodaja Beograd Novi Sad Niš\nLG F2J7HY1W mašina za veš cene\nLG F 2J7HY1W Punjenje veša Frontalno, Energetski razred A+++, Kapacitet pranja 7 kg, Broj obrtaja u minuti 1200, Efikasnost pranja A, Efikasnost obrtanja B, Dimenzije (ŠxVxD) 60 x 85 x 45 cm... specifikacija\ncena od 59.490,00 do 62.990,00 din | prodavnica (2)\nEPonuda nije internet prodavnica već Vam omogućava da brzo i lako nađete LG F2J7HY1W mašina za veš po najjeftinijoj ceni. Naš cilj je da kupci budu što bolje informisani o ponudi LG mašina za veš F2J7HY1W na tržištu Srbije. Vrlo lako nalazite željeni proizvod za kategoriju Veš mašine cene, ne morate da lutate od sajta do sajta za LG Veš mašine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za LG F2J7HY1W mašina za veš sa PRODAVCEM. EPonuda ne može da garantuje potpunu tačnost specifikacije i slika za LG F2J7HY1W mašina za veš. Pre kupovine, podatke za LG mašina za veš F2J7HY1W proverite na sajtu PROIZVOĐAČA.


SRBIJA U MISIJI ODBRANE TITULE – Sportski savez Beograda\nPočetnaVesti naslovnaSRBIJA U MISIJI ODBRANE TITULE\nSRBIJA U MISIJI ODBRANE TITULE\nPosle spektaktularnih Serbian Youth International Novi Sad 2017 i Serbian U17 International Novi Sad 2017 koji su sredinom juna održani u Novom Sadu, ovaj grad će u naredna tri dana biti domaćin još jednog velikog međunarodnog badminton događaja. Na Balkanskom prvenstvu za igrače do 15 godina u Sportskom centru “Slana Bara“ na Klisi od 25. do 27. avgusta 2017. za ekipne i pojedinačne titule boriće se predstvanici pet zemalja – Turske, Bugarske, Rumunije, Grčke i Srbije. Naša reprezentacija, koja je na ovom takmičenju 2016, takođe u Novom Sadu, podarila srpskom badmintonu prvi trofej ekipnog prvaka, ove godine nastupiće u nešto izmenjenom sastavu, s obzirom da je troje igrača iz tog tima, preraslo ovu uzrasnu katagoriju. Tako će u boje Srbije na timskom takmičenju, koje počinje u petak, a završava se u nedelju, braniti prošlogodišnji ekipni šampioni Sergej Lukić, Mihajlo Tomić i Sara Lončar, kao i novi članovi U15 reprezentacije Viktor Petrović, Sanja Perić, Anđela Vitman i Nina Bogdanović.\nNa Balkanskom prvenstvu za igrače do 15 godina, koje se održava u organizaciji Badminton saveza Srbije i Balkanske badminton asocijacije, a pod pokroviteljstvom Ministarstva omladine i sporta Republike Srbije, Pokrajinskog sekretarijata za sport i omladinu, Grada Novog Sada, Turističke organizacije Srbije i Turističke organizacije i Muzeja grada Novog Sada, u subotu prepodne počinju, a u nedelju se završavaju, okršaji u pojedinačnim konkurencijama. Pored igrača i igračica koji će se ogledati u ekipnom takmičenju Srbiju će u ovom delu prvenstva predstavljati i Vanja Rašeta, Miloš Dmtirović i Uglješa Mihajlović.\n“Prošle godine na Balkanskom prvenstvu za igrače do 15 godina stigli smo do titule ekipnog prvaka i tako postavili najviši mogući standard. Cilj nam je, pre svega, da nastavimo da pružamo odlične partije u ovoj uzarasnoj kategoriji, a imamo ogromnu želju da odbranimo titulu u timskoj konkurenciji i da osvojimo što više zlatnih pojedinačnih medalja. Svesni smo da će biti izuzetno teško budući da u Novi Sad, između ostalih, stižu tri veoma jake reprezentacije – Turska, Bugarska i Rumunija. Ipak, verujem u našu ekipu u kojoj će udarne igle biti iskusni Lukić i Tomić. Ove godine nešto smo slabiji kada je ženski deo tima u pitanju budući da će nastupiti tri igračice koje će biti mlađe od konkurentkinja. Sve u svemu odlično smo se pripremili za ovo takmičenje, tim pre što mu je prethodio Međunarodni trening kamp na Karatašu gde je dobar deo treninga bio posvećen pripremi za Balkanijadu. Igrači i igračice su imali priliku da na Karatašu sparinguju sa starijim juniorima i seniorima što im je izuzetno značilo. Nakon ekipnog dela takmičenja donećemo odluku ko će igrati u kojoj pojedinačnoj konkurenciji”, kazao je trener Dragan Antić koji će sa Nikolom MIjačićem i Igorom Šešićem činiti stručni tim naše reprezentacije na predstojećem takmičenju.\nInače, institucionalnu podršku Balkanskom prvenstvu za igrače do 15 godina u Novom Sadu pružili su Olimpijski komitet Srbije, Sportski savez Srbije, Univerzitetski sportski savez Srbije, Zavod za sport i medicinu sporta Republike Srbije, Antidoping agencija Republike Srbije, a sponzorsku kompanije “Yonex“, “Tin šped“, “Ledeni Kvas“, “Integraltechnic“, “Aqua Gala“, “Zlatiborac“, “Telekom Srbija“, “Boreas Travel“ i “Koka Plus“. Predsednik Upravnog odbora BASS Radomir Jovović je pred početak takmičenja izrazio uverenje da će naša zemlja još jedan međunarodni događaj organizovati po najvišim standardima:\n“Obezbedili smo svim učesnicima Balkanskog prvenstva za igrače do 15 godina najbolje moguće uslove za takmičenje i nadam se da će svi otputovati iz Novog Sada zadovoljni svim segmentima organizacije. Koristim priliku da se zahvalim pokroviteljima Ministarstvu omladine i sporta, Pokrajinskom sekretarijatu za sport i omladinu, Gradu Novom Sadu i ostalim institucijama, prijateljima i sponzorima ovog takmičenja i Badminton saveza Srbije“, istakao je Radomir Jovović.


Predsednik Bokserskog saveza Srbije Nenad Borovčanin je sa generalnim sekretarom ruske federacije Umarom Kremljevim potpisao saradnju i dogovorio tri važne tačke koje će doprineti razvoju plemenite veštine u našoj zemlji.\nDogovor dva Saveza podrazumeva da čak 50 naših trenera (pet grupa po 10) ide na edukaciju u Moskvu, uz obezbeđen besplatan smeštaj i hranu. Predavač će biti ruski selektor, a pored toga će raditi i u sali.\nDalje, trener njihove reprezentacije doći će u Beograd kako bi radio sa reprezentativcima Srbije, a ujedno će pratiti i kontrolisati rad naših stručnjaka.\nTakođe, naši bokseri imaće na raspolaganju tokom cele godine besplatne pripreme u ruskom centru.\nSaradnja srpskog i ruskog boskerskog Saveza potvrđena je početkom februara u Sočiju tokom prvog Globalnog bokserskog foruma.\nPotpisana saradnja: Nenad Borovčanin, predsednik Bokserskog saveza Srbije i Umar Kremljev, generalni sekretar ruske federacije\nPodsetimo, Nenad Borovčanin, bivši šampion Evrope u WBO verziji i četvrti bokser sveta, jednoglasno je na Izbornoj skupštini Bokserskog saveza Srbije izabran za predsednika u oktobru prošle godine i za kratko vreme je mnogo uradio da se vrati sjaj ovom sportu.


Figure sa duhom srpske istorije :: SERBIAN SHOP\nTuristi se u Beogradu, gde je malo takvih online prodavnica, veoma često odlučuju za kupovinu metalnih figurica sa duhom srpske istorije. Te ukrasne figure podsećaju ih, kada se vrate svojim kućama, na boravak u glavnom gradu Srbije i ranije Jugoslavije, a ti pokloni iz Srbije su lepa prilika da njima obraduju svoje prijatelje, rođake i ostale kojima pričaju o ovoj balkanskoj zemlji burne istorije i o Beogradu, najviše rušenoj prestonici u svetu.\nSrpski proizvodi su utemeljeni na bogatoj istoriji našeg naroda, te su tako svoje ukrasne figure „dobili“ i Miloš Obrenović, poznat u poslednje vreme i po nazivu novoizgrađenog auto-puta Miloš Veliki, kao i Knez Lazar, koji je u Boju na Kosovu 1389. godine, između zemaljskog i nebeskog carstva izabrao nebesko, ali je zemaljska Srbija tada zapala u viševekovno ropstvo.\nČest motiv na kojem su utemeljeni srpski proizvodi je kosovski mit, želja da se Kosovo povrati, koji se neguje više od šest vekova koliko je prošlo od te bitke, a koji je očuvao nacionalni identitet i duh srpskog naroda i u matičnoj zemlji, kao i na prostorima gde su se Srbi iseljavali, a seobe su im bile istorijska sudbina. Kao simbolični pokloni iz Srbije izdvajaju se figure Hrama Svetog Save, podignutom u čast prvog srskog arhiepiskopa, koje su upravo ove godine aktuelne, jer se obeležava tačno osam vekova autokefalnosti srpske pravoslavne crkve, koja je uspostavljena 1219. godine.\nTu su i ukrasne figure čuvenih vojskovođa iz Balkanskih ratova i Prvog svetskog rata - Stepe Stepanovića, Živojina Mišića, Radomira Putnika. Oni su svojim junaštvom zadivili celi svet i dali ogroman doprinos pobedi Antante (Velika Britanija, Francuska, Rusija). Srbija je iz Prvog svetskog rata, poznatom i kao Veliki rat, izašla sa ogromnim ljudskim gubicima od oko 1,3 miliona stanovnika, uglavnom u najboljoj životnoj dobi. Njima u čast, online prodavnica je posvetila pažnju suvenirima koji mogu biti najbolji pokloni iz Srbije, pogotovo za one koji poznaju i cene našu istoriju.\nIzdvaja se i figura Beogradski pobednik, odnosno čuvar kalemegdanske Tvrđave i drugih utvrđenja iz minulih vremena. Na čuvenu Kosovsku bitku i Vidovdan iz 1389. godine, podsećaju srpski proizvodi u vidu ukrasne figure vojnika iz XIV veka.\nČokanji za rakiju, šajkače, majice\nOnline prodavnica srpskih proizvoda ima obilje suvenira po kojima je ova zemlja poznata u svetu, a upravo su oni najbolji pokloni iz Srbije - stakleni čokanji za rakiju, isključivo šljivovicu, nacionalne kape šajkače, i to u nekoliko modela, nacionalne zastave, majice i dresove svetski poznatih sportista, npr. sa likom najboljeg tenisera sveta Novaka Đokovića, vaterpolista, košarkaša, odbojkaša.\nU poslednje vreme popularne su majice s natpisom Kosare, koje asociraju na borbu tadašnje Vojske Jugoslavije sa pripadnicima albanske paravojske (tzv. OVK) Zato je svaka ova online prodavnica i mesto gde su sabrane uspomene, a ovi suveniri nisu samo pokloni iz Srbije kao što su to ostali srpski proizvodi koji se prodaju u tim prodavnicama.\nUkrasne figure su napravljene i prema motivima muškarca i žene koji su zagrljeni i obučeni u narodnu srpsku nošnju, koja predstavlja svu raskoš i bogatstvo našeg naroda. Sa tradicionalnom obućom, opancima, kapom šajkačom, vezenim košuljama, suknjama i tkanicom oko pojasa, pružaju autentičan prikaz toga kako su ljudi nekada živeli i izgledali na ovim prostorima, igrajući i pevajući narodne pesme.\nPrimetno je da se ovi srpski proizvodi često kupuju na tezgama na šetalištu u beogradskoj tvrđavi Kalemegdan. Tu posebnu pažnju privlače i novčanice sa velikim brojem nula koje su specifične jer se devedesetih godina prošlog veka u vreme raspada bivše Socijalisticke Federativne Republike Jugoslavije teško živelo, a inflacija je postizala rekordne iznose u svetskim merilima. Za tim novčanicama ne žale ljudi u Srbiji jer ih podsećaju na teško vreme, ali su interesantne turistima iz sveta. Za sve koji žele da imaju ovako posebne suvenire, tu je naša online prodavnica srpskih proizvoda, putem koje ih mogu jednostavno poručiti.


JEDNA OD TRI NAJVEĆE HOLDING KOMPANIJE U TURSKOJ ZAINTERESOVANA ZA INFRASTRUKTURNE PROJEKTE U SRBIJI\nRegionalni direktor za Balkan firme "Doguš konstrakšn" je prilikom posete Ministarstvu saobraćaja izrazio uverenje da će ova građevinska firma, koja je od osnivanja 1950. godine završila više od 170 projekata vrednih 12 milijardi dolara, veoma brzo pronaći značajno mesto u realizaciji mnogobrojnih projekata u Srbiji.\nČinjenice koje je direktor Japici prezentirao ministru saobračaja potvrđuju da je reč o veoma respektibilnoj kompanija, koja aktivnosti u oblasti izgradnje saobraćajne infrastrukture, puteva, mostova, brana, hidroelektrana, podzemnih tunela i luka izvodi skoro na svim kontinentima.\nTrenutni iznos projekata koje realizuje "Doguš konstrakšn" iznosi 4,5 milijardi dolara, a direktno učešće te kompanije je 3,5 milijardi.\nKompanija učestvuje u izvođenju projekata i sistema za masovni prevoz putnika železnicom, izgradnji elektromehaničkih radova na metrou u Instabulu, kao i proširenju metroa (Lot 1) u Sofiji u dužini od 3,8 kilometara, uključujući četiri metro stanice.\nKompanija je nedavno dobila posao na izgradnji autoputa Konja - Afion u dužini od 47 kilometara.\nIzmeđu ostalog, ona raspolaže i najsavremenijom građevinskom operativom i ima specijalizovanu mašinu za probijanje tunela u izgradnji dugih tunela sa kružnim poprečnim presekom.\nOno što je, takođe, interesantno, a vezuje se za rad turske kompanije je visok bonitet prilikom obezbeđivanja finansijskih linija.\nU sastavu holdinga posluju i bankarske institucije koje su spremne da na osnovu različitih modela finansiranja obezbede novac za realizaciju projekata.\nTurska kompanija, navelo je ministarstvo, učestvuje na tenderu za završetak deonice na Koridoru 10 između Čiflika i Pirota.\nDržavni sekretar Miodrag Poledica i pomoćnik ministra za evropske integracije Mirjana Trifunović prezentirali su sve ključne projekte i potencijalne poslove predviđene Master planom Srbije do 2027. godine.\nTakođe, dogovoreno je da se posle dolaska jedne od četiri komapnije koje čine holding "Doguš konstrakšn" i preostale tri uključe i prijave na tenderima, naravno uz ravnopravo učešće srpske građevinske operative.


RTS :: Levits: Letonija podržava članstvo Kosova u međunarodnim organizacijama\nPolitika Levits: Letonija podržava članstvo Kosova u međunarodnim organizacijama\npetak, 22. apr 2022, 14:26 -> 21:50\n"Mislim da je važno da se Kosovo pridruži međunarodnim organizacijama i forumima, ovde bih pomenuo Savet Evrope. Pozdravljamo prijavu Kosova u Savet Evrope. Što se tiče EU, Letonija podržava Kosovo u smislu liberalizacije viznog režima. Sada ne postoje razumne prepreke za viznu liberalizaciju", rekao je Levits na konferenciji za medije.\nRekao je da je evropska bezbednosna arhitektura obnovljena i zasnovana na stvarnosti i da je realnost suočavanje "sa agresivnom Rusijom".\n"Sada je pravo vreme da se preduzme ovaj dobar korak, to zavisi od NATO-a", rekao je Levits.\n"S obzirom na to da je Letonija ključni glas u NATO-u i EU, tražila sam podršku Levitsa na našem putu ka evroatlantskim integracijama i naglasila da ovi savezi uvek treba da imaju otvorena vrata za zemlje poput Kosova", rekla je Vjosa Osmani.\nOsvrćući se na poslednju rundu dijaloga u Briselu, ona je optužila srpsku stranu za nepostojanje napretka u tom procesu.\n"Kosovo je dalo maksimum maksimuma kao konstruktivna strana u dijalogu da se postigne dogovor kakav je tražila EU, ali ne možemo da preuzmemo odgovornost za blokadu koju pravi srpska strana. Ono što mogu da vas uverim je da će Kosovo biti konstruktivna stranka i da će i dalje biti strana koja poštuje najviše evropske principe i standarde, a od njih zavisi kako će se Srbija ponašati, ali je, nažalost, njihovo dosadašnje ponašanje samo blokiralo napredak u dijalogu", rekla je Osmani.\nLetonski predsednik, koji je u Prištini dočekan uz himnu i počasni stroj garde, sastao se sa prištinskim premijerom Aljbinom Kurtijem i predsednikom Skupštine Gljaukom Konjufcom.


Aleksandar Raković: Krivokapićev režim je omalovažio svoje birače i učesnike litija koji su iznijeli teret promjena – Portal Luca\nAleksandar Raković: Krivokapićev režim je omalovažio svoje birače i učesnike litija koji su iznijeli teret promjena\nU Crnoj Gori 2021. bila je godina izneverenih očekivanja, jer režim Zdravka Krivokapića nije uradio skoro ništa čime bi birači koalicije “Za budućnost Crne Gore” bili zadovoljni, ocijenio je istoričar Aleksandar Raković.\nOn je u autorskom tekstu za BORBU konstatovao da je Krivokapićeva Vlada omalovažila i učesnike litija koji su takođe 2020. godine iznijeli teret promjena.\nKakav je odnos prema srpskom narodu zauzeo Krivokapić, najbolje ilustruje to što brojne srpske kulturne i naučne institucije za godinu dana nisu dobile ni centa od Vlade koja se hvali da vodi računa o potrbema svih naroda u Crnoj Gori.\n-Kada je reč o Srbima u Crnoj Gori, pobjednicima na izborima 30. avgusta 2020, Krivokapićev režim nije imao namjeru da sprovede popis kako se ne bi pokazalo da su Srbi u Crnoj Gori već sada relativna većina prema nacionalnosti i apsolutna većina prema maternjem jeziku. Pored toga, Krivokapić srpsko pitanje u Crnoj Gori nije želeo da riješi ni u korist srpskih kulturnih i naučnih ustanova. Naime, bez budžetskih dotacija Crne Gore ostali su Matica srpska u Crnoj Gori, Institut za srpsku kulturu sa sjedištem u Nikšiću i brojne druge ustanove koje je srpski narod stvorio kako bi bio odbranjen i sačuvan istorijski srpski identitet Crne Gore- naveo je Raković.\nNezapamćeni skandal u Patrijaršiji obilježio Krivokapića za sva vremena\nIako je Krivokapić iz mjeseca u mjesec obećavao da će Temeljni ugovor sa Srpskom pravoslavnom crkvom biti potpisan, to se nažalost nije dogodilo, a najvjerovatnije se neče ni dogoditi dokle god on pokriva premijersku funkciju.\nGodinu za nama, kao i politčku karijeru Zdravka Krivokapića obilježio je nezampaćeni skandal od 27. maja u Patrijaršiji kada je crnogorski premijer prevario Patrijarha Porfirija time što nije htio da potpiše, između obije strane, već usaglašeni tekst Temeljnog ugovora.\n-Krivokapić je u maju 2021. došao u Beograd da potpiše usaglašeni tekst Temeljnog ugovora, potom je tokom puta promijenio mišljenje, odbacio usaglašeni tekst i u Srpskoj patrijaršiji priredio nezabilježeni skandal ucjenom koju je ispostavio Svetom arhijerejskom saboru. Nakon toga je slao u Srpsku patrijaršiju raznorazne svoje nacrte Temeljnog ugovora u kojima niko razuman nije mogao da se snađe. Očito je da Krivokapić ne želi da potpiše Temeljni ugovor sa Srpskom pravoslavnom crkvom, osim ako mu ne posluži kao odskočna daska za osnivanje stranke- smatra Raković.\nLeposavićevom smjenom i Rezolucijom o Srebrenici stigmatizovali srpski narod\nGodinu za nama obilježila ja i odluka Zdravka Krivokapića da smijeni ministra pravde, ljudskih i manjinskih prava zbog iskazanog akademskog stava u vezi sa zločinom u Srebrenici.\n-Krivokapić je u maju 2021. otputovao u zvaničnu posjetu Republici Srpskoj gdje su ga primili srpski član Predsjedništva BiH Milorad Dodik i predsjednica RS-a Željka Cvijanović. Tom prilikom Krivokapić je s navijačima Borca iz Banjaluke proslavio titulu ovog fudbalskog kluba u ligi BiH. Međutim, samo dvadesetak dana kasnije, Krivokapić je u junu 2021. u Skupštini Crne Gore inicirao smjenu ministra Vladimira Leposavića zbog akademskog stava iznijetog o događajima u Srebrenici 1995. a Skupština Crne Gore usvojila je i Rezoluciju o Srebrenici kojom je stavljena stigma na čitav srpski narod. Na taj način Krivokapić i njegov režim izdali su Republiku Srpsku koja je crnogorskom premijeru pružila bratsku ruku i toplo gostprimstvo- kazao je Raković.\nKrivokapić dočekan u Beogradu onako kako je zaslužio\nZdravko Krivokapić se tokom posjete Beogradu uvjerio u jedinstvo i nedjeljivost srpskog naroda čije je interese u Crnoj Gori iznevjerio, naglasio je Raković.\n-Posle više od godinu dana moljakanja da bude zvanično primljen u Republici Srbiji, Krivokapić je konačno početkom novembra 2021. posjetio Beograd. Dočekan je na aerodromu na način kako dolikuje nekom ko je iznevjerio očekivanja srpskog naroda. Pritom, Aleksandar Vučić mu je pokazao državnu snagu Srbije preko novosagrađenog grada Beograda na vodi i mreže autoputeva, a Nikola Selaković ga je odveo u Hram Svetog Save da mu kroz sjaj ovog zdanja pokaže duhovnu snagu Srbije i jedinstvenog i nedjeljivnog srpskog naroda. Krivokapić je mogao samo da se divi- naveo je Raković.\nU Crnoj Gori je i dalje na snazi segregacija prema srpskim političkim predstavnicima\nKada se sve sabere i oduzme, Raković je ubijeđen da Krivokapić treba da se povuče sa premijerske pozicije zbog iznevjerenih očekivanja građana i oskudnih rezultata, kako bi se na pravičan način formirala vlast u skladu sa izbornom voljom građana na izborima 30. avgusta 2020. godine.\n-Prvu godinu Krivokapićeve vladavine pamtićemo i po tome da je izmijenjen i dopunjen Zakon o slobodi vjeroispovijesti, zbog kog je krajem decembra 2019. počela srpska revolucija u Crnoj Gori. Time je nova vlast izašla u susret Srpskoj pravoslavnoj crkvi. Pored toga, 2021. ćemo zapamtiti i po tome da je Krivokapić bio primoran da obezbijedi ustoličenje mitropolita Joanikija na Cetinju. Važno je da je tokom 2021. omogućeno da se Srbi zapošljavaju u državnim ustanovima Crne Gore čime je dijelom ukinuta segregacija koju je decenijama utemeljivala Demokratska partija socijalista.\nMeđutim, Krivokapić je jednim djelom nastavio tu segregaciju odnosom prema srpskim političkim prvacima u Crnoj Gori, a posebno prema Demokratskom frontu i Socijalističkoj narodnoj partiji. Stoga je Krivokapiću vrijeme – da zbog iznevjerenih očekivanja i oskudnog rezultata – odleti s vlasti kako bi se na pravičan način formirala vlast u skladu sa izbornom voljom građana na izborima 30. avgusta 2020. godine- zaključio je Raković.


Dnevni izveštaj 11.09.2019\nKMBN: Otvorene ponude za prodaju akcija Komercijalne banke - Druga faza selekcije u novembru\nNeobavezujuće ponude, u prvoj fazi tendera za prodaju akcija Komercijalne banke u vlasništvu Republike Srbije, otvorene su na jučerašnjoj sednici Tenderske komisije Ministarstva finansija. Tenderska komisija je konstatovala da su prispele četiri ponude u roku predviđenom tenderskom dokumentacijom. Ponude su otvorene i konstatovano je da su kompletne, odnosno da sadrže elemente predviđene tenderskom dokumentacijom za prvu fazu. Kvalifikovani ponuđači, će imati mogućnosti da izvrše dodatnu i sveobuhvatnu analizu poslovanja banke. Predviđeno je da obavezujuće ponude budu podnete sredinom novembra ove godine.\nMinimalna zarada u Srbiji od 2020. godine 30.022 dinara\nMinimalna zarada u Srbiji od iduće godine biće povećana 11,1%, odnosno sa 155,3 dinara na 172,5 dinara po satu, najavio je danas ministar finansija Siniša Mali. Vlada Srbije je dala predlog da se minimalna zarada poveća za 11,1%, odnosno sa 155,3 dinara na 172,5 dinara po satu. Kada se to preračuna reč je o uvećanju sa 27.022 na 30.022 dinara - rekao je Mali na konferenciji za novinare koja je održana u Vladi Srbije, nakon sednice Socijalno – ekonomskog saveta Srbije, navodi se na sajtu Ministarstva.\nNBS: Za 18 meseci 5,4 milijarde evra stranih investicija\nPovodom izveštaja Fajnenšel tajmsa o tome da je Srbija prva na svetu po broju stranih investicija u odnosu na svoj BDP, u Narodnoj banci Srbije navode za „Blic“ od utorka da je priliv tih investicija iznosio 1,9 milijardi evra u prvih šest meseci ove godine. To je, kako tvrde u NBS, za 30 odsto više nego u istom periodu prošle godine ili devet odsto bruto društvenog proizvoda. Te investicije su, kako kažu, dovoljne da u potpunosti pokriju tekući deficit platnog bilansa.\nBez većih promena na Wall Streetu, Mody snizio rejting Forda; Evropske berze u manjim plusevima\nI juče su kao i u ponedeljak, vodeći indeksi na NYSE bili bez većih promena. S&P500 bio je skoro bez promene, dok je Dow bio u plusu od 0,3%. Nasdaq je naposletku bio u simboličnom minusu a primetan n je bio blaži prodajni pritiska na tehnološkim akcijama. Netflix je izgubio 2,25, nakon što je Apple objavio da lansira TV servis za samo 4,9 USD mesečno.\nFord je juče bio pod prodajnim porotskom i izgubio je 1,4%, nakon što je agencija Moody’s redukovala njegov kredini rejting na „junk“, citirajući profitne margine ispod očekivanja i slabiju poziciju gotovine.\nEvropske berze bile su tek u blažim plusevima, te je Stoxx600 bio gotovo bez promene a pažnja investitora je sada na predstojećem stanku u ECB i odluci o nivou kamatne stope. Investitori takođe pomno prate i najavu o eventualno novim paketima stimulansa.\nOd korporativnih dešavanja izdvajamo da je direktor Deutsche Bank izjavio da proces restrukturiranja neće tako negativno pogoditi investicioni biznis banke kako se inače smatra.


Foto: Tanjug | Potpisan sporazum: Kinezi u Zrenjanin ulažu milijardu dolara\nSrna 17.09.2018 09:29\nPEKING - Ministar finansija Srbije Siniša Mali potpisao je u Pekingu okvirni sporazum između Vlade Srbije i kineskog proizvođača guma "Šandong linglong" koji planira da investira u fabriku u Zrenjaninu gotovo milijardu dolara.\nGovoreći o potpisanom okvirnom sporazumu sa "Šandong linglongom", Vučić je istakao da je riječ o investiciji od 900 miliona dolara u Zrenjaninu, te najavio da će biti potpisani sporazumi sa još dvije kompanije, od kojih će jedna uložiti više od 100 miliona dolara.\nVučić je naveo da mu je predsjednik "Šandong linglonga" rekao da je uputio najavu "BMW-u" i "Renou" da će od 2020. isporučivati proizvode iz Zrenjanina, što su te firme prihvatile, kao i da kineska kompanija planira da proširi kapacitete.\n"Razgovarali smo i o auto-putu Ruma–Šabac. Mislili smo da Eksim banka ubrza procedure i da najkasnije u oktobru potpišemo ugovor za deonicu auto-puta Preljina–Požega, koja je od suštinskog značaja za nas, jer odatle jedan krak vodi ka BiH, a drugi ka Boljarima, Crnoj Gori", naveo je Vučić.\nVučić je naveo da je razgovarao i sa predstavnicima kompanije "China machinery engineering corporation" o Kostocu.\n"To je za nas jedan od važnih projekata, o kojem se retko priča. Kostolac mora da bude na mreži do 2020. Ukupna investicija je oko 1,06 milijardi dolara i to je ogromna investicija. Energetski potencijal biće znatno veći čim bude u sistemu, pre kraja 2020", rekao je Vučić.\nVučić je istakao da bi to dodatno promijenilo poziciju Srbije, jer će "biti luka za kineske investicije", a Beograd bi postao ključan za dolazak kineskih kompanija.\n"Žele na severu da ulože novac. Imamo već srpskog investitora koji hoće da otvori fabriku boja na severu Kosova uz podršku i subvencije države Srbije. Nastavićemo sa ovim aktivnostima", rekao je Vučić.\nAleksandar Vučić Srbija Kina Zrenjanin Ulaganje Investicija


Novi obrazovni profili u dualnom sistemu obrazovanja - Austrija podržava obuku srpskih srednjoškolaca - Edukaplus\nNovi obrazovni profili u dualnom sistemu obrazovanja – Austrija podržava obuku srpskih srednjoškolaca\nPredsednik Privredne komore Srbije (PKS) Marko Čadež najavio je u petak, 31. marta 2017. godine, da će sledeći obrazovni profili koji će se školovati po dualnom sistemu, posle trgovaca, biti tehničari logistike i špedicije i automehaničari.\nOn je na konferenciji za novinare u PKS-u, na kojoj su predstavljeni rezultati saradnje Srbije i Austrije na razvoju dualnog obrazovanja, rekao da je cilj novog obrazovnog sistema da se mladi stručno osposobe za potrebe kompanija.\n– Školujemo mlade da ostanu u Srbiji, a ne da odu u inostranstvo – rekao je Čadež odgovarajući na pitanje da li će se, posle sticanja stručnih kvalifikacija kroz dualno obrazovanje, nastaviti odliv mozgova.\nAustrija u okviru projekta razvojne podrške, osim ekspertske pomoći, pruža i finansijsku od oko 100.000 EUR, kojom se pomaže obuka učenika Trgovačke škole po dualnom sistemu.\nSavetnica ministra prosvete, nauke i tehnološkog razvoja Srbije Gabrijela Grujić rekla je da je 120 učenika Trgovačke škole u Beogradu već raspoređeno po maloprodajnim lancima, dok je potpredsednica Privredne komore Austrije Marta Šulc ocenila da je Srbija postigla dobre rezultate za godinu dana u dualnom obrazovanju.


BIJELJINA: Sud odblokirao 3,7 miliona Bobar banke :: Dešavanja u Bijeljini ::\n20. June 2021. / 23:32\nBIJELJINA: Sud odblokirao 3,7 miliona Bobar banke\nOkružni sud Bijeljina ukinuo je sopstveno rješenje koje je za posljedicu imalo blokadu Bobar banke i nemogućnost da raspolaže sa 3,7 miliona maraka, potvrdila je danas stečajni upravnik Bobar banke Dušanka Novaković.\nNovakovićeva je navela da je Okružni sud Bijeljina reagovao na primjedbe Bobar banke upućene njima, a koje su bile naslovljene i na Tužilaštvo BiH, Državnu agenciju za istrage i zaštitu (SIPA), Visoki sudski i tužilački savjet (VSTS) BiH, Okružno javno tužilaštvo Bijeljina i Okružni privredni sud Bijeljina.\n“Okružni sud Bijeljina je ukinuo Rješenje iz avgusta ove godine na osnovu kojeg je Unicredit banka rezervisala 3,7 miliona maraka Bobar banke”, istakla je Novakovićeva i dodala da zbog reakcije suda i ukidanja nezakonitog rješenja nije bilo potrebe da informaciju o tome šalje istražnim institucijama kako joj je naložio Odbor povjerilaca.\nPodsjećamo, Odbor povjerilaca dao je dopuštenje stečajnoj upravnici da Informaciju o postupanju Okružnog suda Bijeljina na štetu Bobar banke sa prijedlogom za otklanjanje nezakonitog stanja uputi i Okružnom javnom tužilaštvu Bijeljina, Tužilaštvu BiH, SIPA-i i VSTS-u BiH.\nU Bobar banci su naveli da je odluka Okružnog suda Bijeljina da im zabrani da raspolažu sa novčanim sredstvima od 3,7 miliona maraka bila apsolutno nezakonita zbog čega su morali da reaguju.\nSve je počelo zbog tužbe Mitra Perića i firme „BN Trade“ (ranije „MD Perić Company“) protiv Bobar banke. Tužba je podnesena krajem 2019. godine, a razlog je bio taj što im je banka još 2013. godine blokirala račun na osnovu ništavne mjenice.\nIz Bobar banke su odgovorili da su u stečaju i da za njihove postupke ne može da bude nadležan nijedan drugi osim Okružni privredni sud Bijeljina. Osim toga, tvrde da je blokada firme izvršena po nalogu Hypo Alpe Adria Banke u kojoj je bio glavni račun.\nPored aktuelnog spora, banka potražuje i pokušava naplatiti od Mitra Perića i „MD Perić Company“ 6,3 miliona KM.\nBobar banka je u stečaju od januara 2017. godine. Ukupne obaveze koje ima prema povjeriocima iznose oko 185 miliona maraka. Na raspolaganju ima oko 43 miliona koji treba da služe za namirenje priznatih potraživanja povjerilaca.


Razmatra se uvođenje skenera i bez izmjena Izbornog zakona – Pod Lupom\nCentralna izborna komisija (CIK) BiH razmatra mogućnosti uvođenja skenera na narednim općim izborima BiH, na način da za njihovu primjenu nije potrebna izmjena Izbornog zakona, u slučaju da u parlamentu ne bude bilo moguće usvojiti amandmane na ovaj zakon.\nPet članova CIK-a proteklog vikenda u Neumu, u organizaciji Vijeća Evrope, s grupom od tridesetak novinara raspravljalo je o raznim aspektima izbornog procesa, među kojima je i pitanje uvođenja skenera za identifikaciju glasača, ali i skenera za skeniranje glasačkih listića, i to na način da za ove izmjene ne bude potrebna izmjena izbornog zakonodavstva.\nŽeljko Bakalar, predsjednik CIK-a, za “Nezavisne novine” je rekao da su različite vrste skenera zaista jedna od opcija koju CIK razmatra za naredne opće izbore u oktobru naredne godine. Prema njegovom mišljenju, bilo bi moguće bez izmjena zakona uvesti skenere za otiske prstiju i neka druga tehnička rješenja za transfer izbornih rezultata u centralni server CIK-a, pod uslovom da Vijeće ministara i Parlament odobre deset miliona u naredni budžet CIK-a kako bi se ova tehnička rješenja mogla implementirati. On je pojasnio da bi ona uključivala nabavke barem po jednog laptopa na svakom biračkom mjestu i rješenja putem interneta kako bi se ti laptopi sigurno priključili na server CIK-a.\nEsad Mavrić, predstavnik Vijeća Evrope i organizator seminara, rekao je da su novinari mogli čuti od predstavnika CIK-a podatke koji će im pomoći da budu kompetentniji i informisaniji o različitim aspektima izbornog procesa.


Borba ekskluzivno saznaje: Po nalogu SDT-a uhapšen biznismen Nedeljko Gardašević zbog privatizacije hotela As! – Borba\nBorba ekskluzivno saznaje: Po nalogu SDT-a uhapšen biznismen Nedeljko Gardašević zbog privatizacije hotela As!\nSpecijalno tužilaštvo uhapsilo je biznismena Nedeljka Gardaševića zbog privatizacije hotela As u Perazića dolu, ekskluzivno otkriva Borba.\nNjemu su stavljene lisice na ruke zbog davanja lažnih garancija u tom poslu.\nNa teret mu se stavlja zloupotreba ovlašćenja u privredi, a lažne garancije koje je dao su pale na teret države.\nPrema našim saznanjima, on je jedina osoba koja je uhapšena u ovom predmetu koji je SDT radio nekoliko godina.\nNaime, podaci do kojih je u istrazi došao MANS, pokazuju da kompanija “Sibenergoresurs” koja je formalno pobijedila na tenderu za hotel AS još u julu 2001.godine, bila samo paravan za kompaniju “Nega tours” koju je Gardašević osnovao u Moskvi mjesec dana nakon što je prihvaćena ponuda firme “Sibenergoresurs” za kupovinu AS-a. Gardaševićeva Nega tours je tada prikazana kao akcionarska firma ruske kompanije kojoj je bila povjeren posao oko kupovine hotela, što se nakon istraživanja MANS-a ispostavilo kao brutalna neistina.\nMinistarstvo održivog razvoja i turizma je prije četiri godine podnijelo krivične prijave protiv šest osoba jer su utvrdili da nije validna garancija ruske Sber banke od tri miliona evra, koja je priložena uz aneks ugovora za As.\nKrivične prijave su tada podnijete protiv predstavnika investitora (kompanija Montena invest i Nega turs) Dejana i Nedeljka Gardaševića, Vladislava Popovića, Viktora Mazanova i dva NN lica.\nHotel „As“ je u maju 2002. godine prodat rusko-crnogorskoj kompaniji „Nega turs Montenegro“ za pet miliona maraka, od čega je tri miliona pripalo Vladi, a dva miliona „Budvanskoj rivijeri“.\nInvestitor se obavezao da će u hotel uložiti 22 miliona maraka i da će hotel završiti do kraja 2003. godine. Te obaveze nijesu ispunjene ni nakon više od 10 godina, pa je u februaru 2014. dodine Vlada investitoru potpisivanjem aneksa ugovora dala novu šansu. Ni tu šansu investitor nije iskoristio.\nPrema aneksu, trebalo je da u prvoj fazi rekonstrukcije i gradnje hotela uloži najmanje 15 miliona evra, od čega polovinu do 15. novembra 2014. godine. Nakon što je potpisan aneks, investitor je uložio samo 5,5 miliona, zbog čega je Vlada donijela odluku o raskidu ugovora.\nPrema podacima iz Centralnog registra privrednih subjekata (CRPC), osnivači „Nega tursa“ su preduzeća Montena invest limited i Nikats engineering limited. Predsjednik odbora direktora je Dejan Gardašević, a članovi Nedeljko Gardašević i Viktor Mazanov. Ta kompanija i danas se u CRPS vodi kao aktivna, sa upisanim ukupnim kapitalom od 15.407.524 evra.\nU Srbiji potvrđen 31 slučaj zaraze koronavirusom\nAkcija “Panter”: Uhapšene dvije osobe, zaplijenjeno 150 kg droge


Srbija na Duing biznis listi: Kako popraviti poziciju? - Bizlife.rs\n15:40 Beograd, 18.12.2018.\nMinistarka građevinarstva, saobraćaja i infrastrukture Srbije Zorana Mihajlović rekla je danas da je potrebno unaprediti poziciju Srbije na Duing biznis listi Svetske banke, saopštilo je to Ministarstvo.\n“Neophodno je, međutim definisati jasan akcioni plan za sve naredne mere i aktivnosti u ovoj oblasti”, rekla je Mihajlović koja je istovremeno i potpredsednica Vlade Srbije.\n“Ako hoćemo suštinski napredak i veći standard gradjana, neophodno je aktivno učešće i predan rad svih resornih ministarstava”, rekla je Mihajlović.\nIstakla je da “sve što radimo u ovoj oblasti direktno utiče na naš privredni razvoj i rast bruto domaćeg proizvoda (BDP)”.\n“Potrebno je više uraditi i da bi se smanjilo vreme za dobijanje priključka za struju, kao i na unapredjenjima u oblastima plaćanja poreza i pokretanja i sprovodjenja stečaja”, rekla je Mihajlović.\nŠef Kancelarije Svetske banke u Srbiji Stiven Ndegva istakao je da je pozicija Srbije na Duing biznis listi veoma jaka i da je “teže napraviti pomake što ste više pozicionirani”.\n“Svestka banka razmatra i uvodjenje nacionalne Duing biznis liste kako bi opštine i gradovi učili jedni od drugih”, rekao je Ndegva.\nIzvršna direktorka Nacionalne alijanse za lokalni ekonomski razvoj (NALED) koja je partner u sprovodjenju reformi važnih za poziciju na Duing biznis listi, Violeta Jovanović rekla je da je “mali pad ove godine dobra vest jer će skrenuti pažnju svim resorima da se više potrude u daljim reformama”.\n“Najviše smo postigli u resoru koji vodi ministarka Mihajlović. Važno je da i kod drugih postoji entuzijazam i da nastavimo sa reformama koje će unaprediti uslove poslovanja u Srbiji”, rekla je Jovanović.\nSrbija Duing biznis lista


Panel u Podgorici - „Istorija odnosa Crne Gore i Turske“ - Crna Gora - Turska\nHome » ANALIZE » Panel u Podgorici – „Istorija odnosa Crne Gore i Turske“\n31/08/2018\tin ANALIZE, Crna Gora, DRUŠTVO, KULTURA, Kultura, OBRAZOVANJE, Obrazovanje, Turska, Vijesti, Vijesti, Vijesti Leave a comment\nAkademik i profesor na Univerzitetu Crne Gore Šerbo Rastoder kazao je da se trenutno u turskim arhivima nalazi najmanje 70.000 dokumenata koji se tiču Crne Gore\nPODGORICA (AA) – Odnosi Crne Gore i Turske počivaju na saradnji dugoj više od pet vijekova, a tokom ovog perioda bilo je ratovanja, trgovine, dobre saradnje, poručeno je danas na otvaranju panela „Istorija odnosa Crne Gore i Turske“, koji je u organizaciji Turske agencije za međunarodnu saradnju i koordinaciju (TIKA) počeo u Podgorici, javlja Anadolu Agency (AA).\nAmbasador Turske u Crnoj Gori Serhat Galip, otvarajući skup, podsjetio je prisutne da Turska danas obilježava 96. godišnjicu od velike pobjede na Taurusu.\n„Prije 96 godina naš narod i naša vojska izvojevali su pobjedu i ispisali zlatnu stranicu naše istorije. Ova snaga koju smo dobili iz naše istorije omogućava nam da sa izazovima s kojima se danas suočavamo postupamo odlučno i to je ono što nas drži zajedno“, kazao je Galip.\nKoordinator TIKA-e za Crnu Goru Enver Resulogllari kazao je u svom obraćanju da postoji 500 godina zajedničke saradnje Crne Gore i Turske.\n„Mi želimo da kroz panele pokažemo kako su se odnosi razvijali. Imaćemo priliku da od uvaženih profesora saznamo sve te istorijske odnose prije Berlinskog kongresa, nakon Berlinskog kongresa, kao i period nakon referenduma u Crnoj Gori”, kazao je Resulogllari.\nAkademik i profesor na Univerzitetu Crne Gore Šerbo Rastoder u svom izlaganju je kazao da se trenutno u turskim arhivima nalazi najmanje 70.000 dokumenata koji se tiču Crne Gore.\n„Odnosi između Crne Gore i Turske su išli od ljubavi do mržnje. U tim odnosima je bilo sukoba, saradnje, trgovine, gradnje“, kazao je Rastoder.\nGovoreći o prisustvu Osmanskog carstva na prostoru Crne Gore, on je istakao da su Osmanlije na ovim prostorima došle sredinom 15. vijeka.\n„Priča o Osmanskom carstvu je jedna velika priča i sve više preovlađuje stav u Evropi da je to jedno od najtolerantnijih carstava u istoriji, ali ono što je mnogo bitnije jeste da islam nije nametan silom. Ovo naglašavam, jer se vode intelektualne polemike da li je Evropa isključivo hrišćanski kontinent ili može da baštini i ono što je islamsko nasljeđe. Osmanlije su na Balkan došle sedinom 15. vijeka, a tada i na prostor Crne Gore. Prvu tačku na Jadranskom moru koju su osvojili, to je današnji Herceg Novi“, istakao je Rastoder.\nOn je kazao da se procjenjuje da danas u Turskoj ima šest miliona ljudi porijeklom sa Balkana.\nPanel će trajati dva dana.\nambasador serhat galip crna gora turska enver resulogllari istorija odnosa crne gore i turske serbo rastoder serhat galip\t2018-08-31\nTagged with: ambasador serhat galip crna gora turska enver resulogllari istorija odnosa crne gore i turske serbo rastoder serhat galip\nPrevious: Turski “Tav” i tri francuske kompanije u trci za crnogorske aerodrome


Američki Kongres priznao: SAD bespomoćne pred ruskim hipersoničnim oružjem - 18.12.2018, Sputnik Srbija\nSjedinjene Američke Države nemaju mogućnost za odbranu od hipersoničnog oružja koje razvijaju Rusija i Kina, navodi se u izveštaju glavnog organa za kontrolu i... 18.12.2018, Sputnik Srbija\n08:05 18.12.2018 (Osveženo: 01:40 26.08.2021)\n© Ministarstvo odbrane RusijeTestiranje hiperzvučnog raketnog sistema "Avangard"\nSjedinjene Američke Države nemaju mogućnost za odbranu od hipersoničnog oružja koje razvijaju Rusija i Kina, navodi se u izveštaju glavnog organa za kontrolu i reviziju američkog Kongresa, prenela je televizija „Foks njuz“.\n„Kina i Rusija rade na stvaranju hipersoničnog oružja, pošto njegova brzina, visina dejstva i manevarske sposobnosti omogućavaju da se zaobiđe većina sistema za protivraketnu odbranu i ono može da se upotrebi za povećanje kapaciteta izvođenja napada na velikoj udaljenosti uz korišćenje i konvencionalnog i nuklearnog naoružanja. Trenutno za to ne postoje kontramere“, ističe se u izveštaju.\nU novembru je zamenik američkog ministra odbrane Majkl Grifin, govoreći u Centru za strateška i međunarodna istraživanja u Vašingtonu, rekao da SAD niti imaju sredstva za odbranu od hipersoničkog oružja niti slične sopstvene operativno razmeštene udarne sisteme.\nSituacija u svetu zahteva novi koncept nuklearnog oružja\n22 Novembar 2018, 22:20\nRanije je ministar odbrane SAD Džejms Matis izjavio da su razvoj hipersoničnog oružja i sredstava zaštite od njega glavni prioritet američke vojske u ovoj fazi. Pri tome je načelnik Strateške komande Oružanih snaga SAD, general Džon Hajten, istakao da Rusija i Kina prevazilaze Sjedinjene Američke Države u nizu oblasti razvoja hipersoničkog oružja. U oktobru je prvi zamenik američkog ministra odbrane, Patrik Šanahan, saopštio da Sjedinjene Američke Države aktivno rade na razvoju hipersoničkih oružja i da će početi da ih testiraju brže nego što bi se očekivalo.\nPrvi put za 10 godina Sjedinjene Američke Države su 19. januara objavile neklasifikovanu verziju svoje nove Strategije za nacionalnu odbranu. Kako je tada naglasio ministar odbrane Džejms Matis, nova strategija se fokusira na dugoročno strateško rivalstvo sa Rusijom i Kinom.\nPrvog marta ove godine predsednik Rusije Vladimir Putin je u obraćanju Saveznoj skupštini predstavio najnovije vidove ruskog naoružanja koji nemaju pandana u svetu. Reč je o raketnom sistemu „Sarmat“, podvodnim dronovima „Posejdon“, krstarećoj raketi s nuklearnim energetskim uređajem „Burevesnik“, avijacionom raketnom kompleksu „Kinžal“ i laserskom oružju. Putin je, takođe, naveo da je izrađeno supersonično oružje iz sistema „Avangard“. Reč je o raketama koje lete visokim slojevima atmosfere supersoničnom brzinom većom od 20 maha, što ga čini apsolutno otpornim na bilo koje sredstvo protivvazdušne i protivraketne odbrane.


Opozicione stranke osudile izjavu nemačkog ambasadora - 08.04.2021, Sputnik Srbija\nDemokratska stranka Srbije osudila je izjavu nemačkog ambasadora Tomasa Šiba, nazivajući drskom neistinom to što je pokušao da opravda NATO bombardovanje Srbije... 08.04.2021, Sputnik Srbija\npolitika, vesti, tomas šib, nemačka\n© Sputnik / Lola Đorđević Nemački ambasador Tomas Šib\n„Ambasador Šib veoma dobro zna da nikakve humanitarne katastrofe, nikakvog genocida niti slične namere na Kosovu nije bilo, već je bilo insceniranih zločina, kao što je lažni masakr u Račku, koji su poslužili kao opravdanje za zločinačku agresiju“, ukazala je DSS u saopštenju.\nTa stranka podseća da je Nemačka počinila jedan od najvećih i najstrašnijih genocida u istoriji čovečanstva, čije su žrtve bili i Srbi u NDH, a da je Šib bezmalo na godišnjicu nemačkog bombardovanja 1941. godine, kazao kako se napad NATO-a nije „tek tako desio“.\n„Srbija želi da ima najbolje moguće odnose sa svim državama sveta, uključujući i Saveznu Republiku Nemačku, ali skandalozne izjave ove vrste takvim odnosima nimalo ne doprinose“, ocenjuje DSS.\nTa stranka smatra da ambasador Šib treba da bude pozvan na razgovor u Ministarstvo spoljnih poslova, a da ako ostane pri svojim izjavama, kako kažu, više ne može biti dobrodošao u Srbiji.\nI Pokret obnove Kraljevine Srbije (POKS) najoštrije je osudio izjavu Šiba navodeći da je sramno što je to rekao samo dan nakon obeležavanja godišnjice od aprilskog bombardovanja Beograda 1941. godine verovatno želeći, kako kažu, da opravda i taj fašistički napad izveden kukavički i bez objave rata.\n„Humanitarnu katastrofu su izazvali upravo oni koji su protivno međunarodnom pravu i bez saglasnosti Saveta bezbednosti UN zločinački bombardovali našu zemlju. Razrušena zemlja, hiljade mrtvih i ranjenih civila, desetine hiljada izbeglica, posledice od osiromašenog uranijuma koje i danas narod trpi, to je zaostavština ‘humanog bombardovanja’“, ukazao je predsednik POKS-a Žika Gojković.\nSrpska radikalna stranka zatražila je da se ambasador Tomas Šib proglasi personom non grata u Srbiji, a da se Nemačkoj uputi protestna nota.\nSRS je na konferenciji za novinare navela da je jedini genocid koji se desio na ovim prostorima genocid nad Srbima, Jevrejima i Romima u NDH, koji se desio pod pokroviteljstvom Nemačke.\nAleksandar Šešelj je rekao da je Nemačka učestvovala u agresiji nad Srbijom, odnosno nad SRJ 1999. godine kada je za 78 dana poginulo oko 2.500 ljudi.\nPodsetimo, Šib je juče izjavio da je bombardovanje SR Jugoslavije 1999. godine bilo neophodno kako bi se sprečila humanitarna katastrofa i genocid na Kosovu.


"Treba da osećate najveći ponos zbog vaših dostignuća": Džonson zahvalio britanskoj vojsci na herojskim naporima\nPremijer Velike Britanije Boris Džonson zahvalio je britanskoj vojsci na "herojskim naporima", kao i zvaničnicima koji su učestvovali u evakuacijama iz Kabula, nakon što je danas odleteo poslednji britanski avion iz glavnog grada Avganistana.\n- Premijer je u saopštenju naveo da će Avganistanci, koji su dovedeni u Veliku Britaniju, sada dobiti zdravstvenu zaštitu, obrazovanje, zaposlenje i smeštaj, kako bi im se pomoglo da se "potpuno integrišu u društvo" - preneo je "Skaj njuz".\nDžonson je dodao da svi koji su učestvovali u evakuacijama "treba da osećaju dubok ponos" za ono što su uradili, uključujući i napore tokom britanskog dvadesetogodišnjeg prisustva u Avganistanu.\n- Tokom prethodne dve decenije, više hiljada Britanaca je posvetilo godine svojih života službi u Avganistasnu, neretko u vrlo opasnim uslovima. Konkretno, shvatam da će ovo biti veoma teško vreme za prijatelje i porodice 457 pripadnika koji su izgubili živote u Avganistanu. Hvala vam za sve što ste uradili i bez oklevanja, treba da osećate najveći ponos zbog vaših dostignuća - izjavio je Džonson.\n"ŠTA MISLITE DA STE?" Erdogan kritikovao ambasadore 10 zemalja zbog poziva na oslobađanje filantropa Kavale\nPredsednik Turske Redžep Tajip Erdogan kritikovao je danas ambasadore 10 zemalja zbog njihovog poziva na oslobađanje filantropa Osmana Kavale, rekavši da bi Turska trebalo da im uskrati gostoprimstvo.\nPOLJSKA ZAVADILA VRH EU Evropski parlament spremio TUŽBU protiv Evropske komisije\nPravnom timu Evropskog parlamenta rečeno je da pripremi tužbu protiv Evropske komisije zbog „propusta“ da kazni zemlje koje „krše“ vladavinu prava.\nNAKON SVAĐE GA PRETUKAO Prodavac tražio da stavi masku, kupac ga udario, pa ŠUTIRAO DOK JE LEŽAO NA ZEMLJI\nNa benzinskoj pumpi u Nemačkoj danas je došlo do incidenta, kada je kupac udario prodavca koji je insistirao na nošenju maske.\nOrban stao na stranu Poljske i odbacio primat evropskog prava\nMađarski premijer Viktor Orban odbacio je danas primat evropskog prava nad nacionalnim, stajući na stranu Poljske pri dolasku na samit EU kojim bi trebalo da dominira spor oko vladavine prava.\nPredsednik Zoran Milanović komentarisao je danas odluku odluku ministra odbrane Marija Banožića o penzionisanju vojnog brigadira Elvisa Burčula, zatražio da ta odluka bude povučena, a premijeru Andreju Plenkoviću poručio da to smatra "nasrtajem na funkcionisanje sistema Oružanih snaga".\nFrancuski predsednik Emanuel Makron rekao je danas premijeru Poljske Mateušu Moravjeckom da je zabrinut zbog presude poljskog suda i pozvao ga da razgovara sa Evropskom komisijom o pronalaženju rešenja koje je u skladu sa evropskim principima, saopštila je Makronova kancelarija.\nLjudski ostaci pronađeni su pored ličnih stvari Brajana Laundrija, verenika ubijene Amerikanke Gabi Petito.\nBLED I PODBULIH OČIJU Bil Klinton se oglasio nakon pet noći u bolnici, nikom nije promaklo KOLIKO LOŠE IZGLEDA (VIDEO)\nBivši američki predsednik Bil Klinton oglasio se o svom zdravstvenom stanju nakon pet noći provedenih u bolnici, rekavši u videu objavljenom na Tviteru da je "na putu oporavka".\nU Crnoj Gori uhapšen bivši direktor za nacionalnu bezbednost: Akcija sprovedena zbog PRISLUŠKIVANJA glavnog specijalnog tužioca\nU Crnoj Gori pripadnici specijalnog policijskog odeljenja uhapsili su jutros bivšeg direktora za nacionalnu bezbednost Crne Gore Dejana Peruničića.\nUhapšen Stojan Albijanić iz Bileće zbog pljačke u Nikšiću, u kojoj je ubijen radnik obezbeđenja\nStojan Albijanić iz Bileće uhapšen je zbog sumnje da je učestvovao u oružanoj pljački u Nikšiću, u kojoj je ubijen radnik obezbeđenja Ljubiša Mrdak.


Nelegalno stečena imovina napokon došla na dnevni red NSRS - epiCentar INFO\nNelegalno stečena imovina napokon došla na dnevni red NSRS\nNacrt zakona o utvrđivanju porijekla imovine i posebnom porezu na imovinu, o kojem se već godinama priča i za koji se sve političke partije, bar deklarativno, zalažu, napokon će se naći na dnevnom redu sjednice Narodne skupštine Republike Srpske.\nIako su stavljanje navedenog nacrta zakona na dnevni red NSRS najavljivali i vlast i opozicija, na kraju će se pred poslanicima naći verzija koju je napravio Кlub poslanika SNSD.\nOva stranka je, naime, još prije par mjeseci poslala svim klubovima poslanika u NSRS nacrt navedenog zakona, te ih pozvala da uđu u razgovore i konsultacije prije njegovog donošenja, odnosno stavljanja na dnevni red parlamenta.\nNedugo kasnije i SDS je predstavio svoj nacrt zakona o utvrđivanju porijekla imovine i posebnom oporezivanju nezakonito stečene imovine kojim se reguliše ista materija.\nI jedna i druga stranka, očekivano, i dalje brane svoje prijedloge i ukazuju na nedostatke onoga što su predložili njihovi politički protivnici.\nTako je poslanik SDS Nedeljko Glamočak, nakon što je Kolegijum NSRS prije dva dana predložio da se nacrt zakona koji je predložio SNSD stavi na dnevni red naredne sjednice parlamenta, već rekao da taj zakon neće imati efekta.\n– Ovaj nacrt zakona o porijeklu imovine je prepisan iz zakonodavstva Srbije i neće dati efekte – uvjeren je Glamočak.\nŠef Kluba poslanika SNSD u NSRS, Igor Žunić, ističe da su stranke koje čine vladajuću većinu podržale njihov nacrt zakona, dok im se nijedna partija iz opozicije do sada nije javila i ponudila neki svoj prijedlog.\n– Nijedna opoziciona partija se do sada nije javila po tom pitanju, iako su rekli da su iščitali naš nacrt. SDS je, kao što je poznato, dao neku svoju verziju ovog zakona, koji je otprilike u 96 odsto slučajeva identičan kao i naš prijedlog. Očekivao sam da o tome razgovaramo ranije, ali nikad nije kasno – kaže Žunić za Srpskainfo.\nDodaje da će kroz predloženi nacrt i kroz javnu raspravu, koja će najvjerovatnije trajati 90 dana, probati da još usaglase stavove s opozicionim partijama kako bi išli s jednom verzijom navedenog zakona.\nŽunić ističe da ništa nije konačno te da postoji mogućnost za korekcije nacrta koji su oni predložili, a sve u pravcu da to bude što bolje, efikasnije i primjenjivije.\n– Zato pozivam i opoziciju da se uključe u diskusiju, a naročito u javnu raspravu. Sve prijedloge koje oni budu imali, ako ih možemo implementirati u ovaj zakon, biće prihvaćeno. Poenta jeste da taj zakon stvarno bude efikasan i da se odnosi na svakoga – poručio je Žunić.\nPoslanica SDS i predsjednica Odbora za pravna pitanja i zakonodavstvo ove stranke Ivanka Marković podsjeća da je SDS predložila svoj zakon zbog nedostataka koje ima nacrt zakona koji je poslaničkim klubovima dostavio SNSD.\nOna ističe da ni SDS nije dobio nikakav komentar ili povratnu informaciju od stranaka iz vlasti na njihov prijedlog.\n– Mi smo uputili naš nacrt zakona u proceduru i čekali smo odgovor iz NSRS, ali je očito da je on odbijen, a prihvaćen onaj koji nudi SNSD. I mi smo naš nacrt zakona ponudili i Vladi RS i svim poslaničkim klubovima, ali niko od njih nije odgovorio ili se izjasnio o ponuđenom tekstu. Niko nije rekao da je neko od naših rješenja prihvatljivo što bi bilo korektno s njihove strane – ističe Markovićeva za Srpskainfo.\nDodaje da vladajuće stranke redovno nameću svoja rješenja bez želje da prihvate sugestije opozicije, jer znaju da imaju dovoljan broj ruku u skupštini i da će njihov nacrt uvijek biti usvojen.\nMarkovićeva najavljuje da će poslanici SDS u okviru rasprave koja se bude vodila u skupštini iznijeti svoje stavove i prijedloge vezano za navedeni zakon.\n– Normalno je da ćemo se zalagati za ona rješenja koja smo ponudili u nacrtu našeg zakona. Da smo bili zadovoljni nacrtom koji nudi SNSD ne bi ni nudili naš. Smatramo da je naš nacrt mnogo kvalitetniji, obuhvatniji i primjenjiviji u praksi od nacrta koji nudi SNSD – kaže Markovićeva.\nPojašnjava da nacrt koji je predložila SDS, između ostalog, predviđa da se ispituje porijeklo imovine od 1992. godine, zatim da se formira komisija za ispitivanje porijekla imovine pri NSRS, u kojoj treba da bude jednako zastupljena i vlast i opozicija, a koja će vršiti nadzor nad radom jedinice Poreske uprave RS koja treba da bude nosilac posla na utvrđivanju porijekla imovine.\n– Ne želimo da u toj komisiji sjede samo ljudi iz vladajuće stranke, jer znamo kako će proći izvještaji PU RS. Isto tako smo predlagali da se dio sredstava, koji se prikupe, odnosno koja vrate oni koji su se nelegalno obogatili, budu usmjerena u fond koji bi se formirao s ciljem poboljšanja životnog standarda nezaposlenih boraca, ratnih vojnih invalida i porodica poginulih boraca – ističe Markovićeva.\nDodaje da SDS želi da primjena zakona počne već 1. januara 2022, dok SNSD predlaže 1. januar 2023. godine.\nTags: nelegalna imovina, nsrs, oduzimanje, politika, porijeklo imovine, zakon o porijeklu imovine\nPrevious Dodik čestitao Banjalučanima slavu grada\nNext Nešić proziva Viškovića zbog rušenja crkve u Konjević Polju


Naftna mrlja pluta Dunavom, službe tvrde da nisu nadležne - SDCafe.rs\nHome\tInfoEkologija\tNaftna mrlja pluta Dunavom, službe tvrde da nisu nadležne\nKod zidina Smederevske tvrđave – u blizini ušća Jezave u Dunav, te nedaleko od stare Luke – pre tri dana su se pojavile naftne mrlje, ali niko od nadležnih ne saopštava ni koliki je stepen zagađenja, ni koje kriv za ovaj akcident.\nU gradskoj Ekološkoj inspekciji kažu da nisu nadležni, baš kao ni smederevsko odeljenje Republičke inspekcije za zaštitu životne sredine, iz kojeg je preporučeno da se obratimo Inspekciji za vode, koja je u sastavu Ministarstva poljoprivrede, šumarstva i vodoprivrede. Tamo, ipak, ne misle tako…\n– To je, zapravo, više u domenu rada Inspekcije za zaštitu životne sredine – smatra šef Dragoslav Đorđević, uz napomenu da su za problem saznali od novinara. – Jaka košava otežava utvrđivanje stepena zagađenja, ali ćemo u daljem postupku utvrditi o čemu je zaista reč.\nŠef Lučke kapetanije u Smederevu Branislav Mališić kaže da ni oni nemaju ingerencije, a u Rečnoj policiji nezvanično saznajemo da nemaju zvanična obaveštenja o tome otkud nafta u Dunavu.\nJer, u rejonu pojave nafte je svakodnevno usidreno ili prolazi na desetine teretnih brodova, šlepova i barži. Na potezu od Stare do Nove Luke posluje petnaestak firmi koje se bave transportom razne robe, pa i nafte, ali je za utvrđivanje porekla ove ekološke katastrofe u najavi ipak potrebno da nadležni obave svoj posao i obave propisane procedure.\nS OBZIROM na to da je Luka u Smederevu, odnosno ovaj deo plovnog puta, poznata i po rečnim "gusarima" koji kradu grivo sa brodova, ne isključuje se ni mogućnost da je neko od njih izgubio tovar…\nUhapšen zbog 2 tone goriva\n“1 od 5 miliona” večeras po deseti put u Smederevu\nŽelezari naloženo da preduzme mere i spreči “crnu...\n„Zlatni ključ Smedereva” Šonu O`Brajenu


Liverpul ceo budžet troši na jednog fudbalera! - Sportske.net\nLiverpul ceo budžet troši na jednog fudbalera!\nKako "Skaj Sports" prenosi, čitav budžet za transfere "Redsa" bi mogao da ode na adresu jednog bundesligaša.\nFoto: Beta/Dave Howarth/PA via AP\nZbog ovoga ćete još više "zgotiviti" Jirgena Klopa!Liverpul šalje Španca na pozajmicuLiverpul doveo igrača na probu, moguć i transferLiverpul - Lista želja Jirgena Klopa, Srbin na samom vrhu!Klop: "Možemo mnogo bolje, Sanderlend zaslužio bod"\nJirgen Klop je od uprave za januarski prelazni rok dobio 47 miliona evra. Solidna svota novca, za koju se svakako može dovesti par kvalitetnih pojačanja.\nIpak, britanski "Skaj Sports" prenosi navode nemačkog "Sport Bilda", da će Klop čitav budžet potrošiti na jednog fudbalera.\nKlop namerava da pazari u domovini, a na njegovom radaru je reprezentativac "Pancera" i velika nada nemačkog fudbala Julijan Brandt!\nFudbaler Leverkuzena je sve više na ceni u evropskim okvirima, nekoliko velikana pomno prati njegov razvoj, a Klop je sada spreman da ga preuzme u svoje ruke.\nVeruje se da će Leverkuzen za svog fudbalera tražiti onoliko koliko je svojevremeno Šalke tražio za Liroja Sanea (50 miliona evra), što je koji milion manje od budžeta koji je dobio Nemac sa klupe "Redsa", ali nema sumnje da će se nekako već dogovriti, ukoliko Liverpul pokaže želju da svoj ceo transfer budžet uplati na račun Leverkuzena.\nBrandt je ove sezone upisao šest asistencija i dva pogotka, na 16 nastupa u Bundesligi. U Ligi Šampiona je nastupio na svakom meču Leverkuzena, koji je ispred Totenhema i moskovskog CSKA izborio plasman u narednu fazu, a upisao je mladi Brandt i jedan pogodak u elitnom takmičenju.


Miodrag Preković: Povodom dešavanja u Mladenovcu\nIntervju Miodraga Prekovića, člana Izvršnog odbora Dveri iz Aranđelovca za Mladenovčni.rs Da li ste zajedno sa predsednikom Dveri, Boškom Obradovićem, bili prisutni u zgradi opštine Mladenovac u četvrtak 02. novembra kada je održana sednica SO Mladenovac? Da, bio sam prisutan i mogu da posvedočim o svemu što se dešavalo toga dana u zgradi opštine Mladenovac.…\n8. новембра 2017. Intervjui\nDveri traže da građani Subotice imaju prioritet u odnosu na migrante\nMarija Janjušević, narodni poslanik Srpskog pokreta Dveri je naglasila da građani Srbije moraju imati prioritet u rešavanju problema, od kojih su najveći porast siromaštva, pad nataliteta i odlazak mladih ljudi iz zemlje. U Gradskoj kući u Subotici je početkom nedelje održana sednica Odbora za ljudska prava Narodne skupštine Republike Srbije, na kojoj su pored predstavnika…\n8. новембра 2017. Izjave\nObradović: Srbiji preti velika opasnost od naseljavanja sa 600.000 migranata!\nPredsednik Dveri pokazao je novinarima odgovor ministra unutrašnjih poslova Nebojše Stefanovića na zahtev za obaveštenje poslanika Dveri, iz kojeg se vidi da su naše sumnje i kritike odnosa Vlade prema migrantskoj krizi bile opravdane. Za 5 godina u Srbiji evidentirano je 618.412 tražilaca azila, od kojih je čak blizu 500.000 iz ratom zahvaćenih područja u…\n8. новембра 2017. Saopštenja\nDveri Nova Varoš: Sad im je dobar Selaković, a pre godinu dana?\nDveri u Novoj Varoši žele da podsete sve sugrađane na reči predsednika opštine Nova Varoš, Radosava Vasiljevića, koji je do pre 10 meseci izgovarao najteže uvrede na račun Nikole Selakovića, da bi sada sve te reči i optužbe progutao, naravno zbog ličnih interesa, i dodelio zahvalnicu za Dan opštine Nikoli Selakoviću. Gledajući i slušajući Vasiljevića…\n7. новембра 2017. Lokalne vesti\nDveri Beograd: narodni poslanik Srđan Nogo u razgovoru sa građanima Vidikovca\nU nedelju 5. novembra narodni poslanik Srđan Nogo razgovarao je sa građanima na Vidikovcu i tom prilikom podelio utiske o najnovijim političkim zbivanjima u našoj zemlji. Odziv i interesovanje građana pokazuju da je rejting Dveri u porastu, i da su nastupi naših poslanika u Narodnoj skupštini zatalasali javnost. Dveri su prve progovorile o brojnim kriminalnim…\nDveri: Potpisan sporazum o saradnji između Boška Obradovića i Dragana Todorovića\nDanas je u prostorijama Srpskog pokreta Dveri u Beogradu potpisan sporazum o saradnji između Srpskog pokreta Dveri i Istočne alternative. Potpisnici sporazuma, Boško Obradović i Dragan Todorović, istakli su da su polazeći od izrazite potrebe za obnovom nacionalnog i patriotskog bloka, razorenog izdajom i delovanjem aktuelne vlasti i njenih satelita, rešili da pokrenu zajedničku saradnju…\n7. новембра 2017. Saopštenja\nMarko Pušica: Uhapsite Ugljanina!\nNakon poslednjeg nastupa Sulejmana Ugljanina, aktuelnog predsednika BNV, koji je na konferenciji za novinare pozvao Vladu i EU da utvrde datum povlačenja srpske vojske, policije, tajnih službi i pravosudnih organa sa „teritorije Sandžaka“ i time po ko zna koji put, na protivpravan način pokušao da internacionalizuje položaj jedne nacionalne manjine u Republici Srbiji, Srpski pokret…\n7. новембра 2017. Izjave\nDveri: Kako se Maja Gojković ponašala kada je bila u opoziciji\nOvih dana svi smo svedoci urušavanja dostojanstva Narodne skupštine od strane predsedavajućeg Maje Gojković, koja brutalno krši Poslovnik, oduzima reč poslanicima, izriče mere opomena i udaljenja sa sednica mimo Poslovnika, diskredituje ih etiketiranjem i lažima, a pored toga viče i vređa zaposlene u Narodnoj skupštini. Ovo ponašanje ne treba da nas čudi jer bahatost i…\nBoško Obradović u emisiji Pravi Ugao\nPredsednik Dveri, Boško Obradović, gostovao je u emisiji Pravi ugao na Radio televiziji Vojvodine kod Ljubice Gojgić u ponedeljak 6.novembra 2017.\n6. новембра 2017. Gostovanja\n6. новембра 2017. Izjave\n6. новембра 2017. Autorski tekstovi\nBoško Obradović gost jutarnjeg programa u 10č na TV Naša, utorak, 7. novembar 2017.\nPredsednik Srpskog pokreta Dveri Boško Obradović gostovaće u jutarnjem programu TV Naša u utorak 7. novembra 2017 od 10 časova ujutru.


Zavarene konstrukcije - Montavar\nHome / Zavarene konstrukcije\nNoseće konstrukcije, oprema pod pritiskom\nZavarene konstrukcije predstavljaju osnovu, a time i najveći deo našeg proizvodnog programa. MONTAVAR metalna lola se kvalitetom u izradi ovih konstrukcija visoko pozicionirao kako na domaćem tako i na evropskom tržištu. U prilog tome govore i brojni uspešno završeni projekti pretežno za zapadnoevropske klijente. Ipak, najveće priznanje za postignuti kvalitet jeste kada nam se posle uspešno završenog projekta klijent javi sa zahtevom za novi projekat, novu poslovnu saradnju.\nU našim bravarsko-zavarivačkim pogonima kao i u celom Montavaru se kvalitet u izradi, uz poštovanje zahteva klijenata, uvek stavlja na prvo mesto.\nPrimenjujemo REL, TIG i MIG/MAG postupke u zavarivanju. Uspešno smo realizovali i nekoliko projekata gde se zahtevalo zavarivanje elektrodom sa celuloznom oblogom (cevovodi). Naš zavarivački kadar ima ogromno iskustvo. Neki od naših zavarivača su radili i na najodgovornijim konstrukcijama poput onih u čeličanama, hidro, termo i nuklearnim elektranama.\nKontrolori su obučeni i sertifikovani za proveru zavarenih spojeva metodama bez razaranja (penetrantska kontrola, kontrola magnetofluksom i kontrola ultrazvukom). Po potrebi ukoliko se zahteva i radiografska kontrola angažujemo autsors sa kojim imamo dugogodišnje strateško partnerstvo. Tehnologije zavarivanja koje koristimo su kvalifikovane i odobrene. U bravarsko-zavarivačkim pogonima pored osnovnih alata koristimo i specijalne koje sami konstruišemo i izrađujemo za potrebe pojedinog projekta.\nSpecijalizovali smo se za izradu nosećih konstrukcija koje neretko imaju preko 1.000 pozicija. Najreprezentativniji primeri u našoj dosadašnjoj praksi su: šasije auto-kranova, strele bagera, delovi mašina u papirnoj industriji, delovi alatnih mašina, delovi koračnih peći, noseće konstrukcije cevovoda itd.\nPosebno ističemo i iskustvo u izradi opreme pod pritiskom. Za sobom imamo nekoliko uspešno realizovanih sistema cevi za hladjene koji se koriste u pećima čeličana. Naši timovi bravara i zavarivača su radili na revitalizaciji nekoliko kotlovskih sitema u toplanama širom Srbije. Radili smo na cevovodima u fabrici vode Makiš 2 i TE Kostolac gde smo pored noseće konstrukcije izradili i cevovodni sistem sačinjen od 5 cevovoda svaki dužine po 5,5 km. Sarađujemo i sa našim velikim energetskim sistemima kao što su TENT i HE Đerdar.\nPonosni smo na našu školu zavarivanja kroz koju dajemo značajan doprinos razvoju ove tehnologije na našim prostorima.


Republika / Jelena Milić: Očekujem pozitivne vesti nakon sastanka Vučić-Pompeo\nutorak, 20. 8. 2019.| 17:25\nAleksandar Vučić ne bi prihvatio poziv američkog državnog sekretara niti bi ga Majk Pompeo zvao u Njujork da taj sastanak, u širem smislu reči, neće imati pozitivnu konotaciju, kaže direktorka Centra za evroatlanske studije (CEAS) Jelena Milić. Kako je navela, očekuje pozitivne vesti posle sastanka Vučića i Pompea večeras u Njujorku.\nNa pitanje o aktivnijem uključivanju SAD u rešavanju kosovskog pitanja, pominjanje juna iduće godine kao roka ža rešenje, kako bi aktuelna Trampova administracija pokupila pozitivne poene pred novembrske izbore 2020.godine, Milić kaže to ubrzavanje Srbiji "ide na ruku". - Nezgodno što je ministar (Aleksandar) Vulin bio u fabrici koja proizvodi helikoptere ("Rostvertol" u Rostovu). Ti helikopteri mogu Srbiju da stave pod sanckije američkog Kongresa. Dakle, Srbiji odgovara da se rešavanje pitanja Kosova ubrza, da ne bi američke sanckije stigle pre toga - smatra Milić.\nOna je ocenila da bi vladajuća koalicija čija je pobeda na izborima, kako veruje, neupitna, već u izbornoj kampanji mogla da ponudi neke svoje okvire za rešenje kosovskog pitanja i da za to dobije podršku. - Uz adekvatnu kampanju, mislim da može da dobije podršku za kompromisno rešenje, jer javnost i građani Srbije su možda neki put neobavešteni, ali su prilično razumni i mislim da i oni shvataju da je EU najveći spoljnotrgovnski partner Srbije - rekla je Milić.\nKosovo će, podseća, do tad dobiti vlast, i postojaće dve vrlo legitimne strane koje mogu da se dogovore i onda da eventualno odu pred izbore u SAD čak i u Belu kuću. - Nisam sigurna da će samo Kosovo biti paket, mislim da ćemo videti i neki pokušaj rešavanja i pitanja Izraela i Palestine. Kada je u pitanju globalni kontekst, sporazum o Kosovu može da bude i dil između Si Đinpinga, Donalda Trampa i Vladimira Putina, ali takođe može da bude i "dil" između demokrata i republikanaca - rekla je Milić.\nMilić je na kraju skrenula pažnju na to da se večerašnji sastanak sa Pompeom u Njujorku održava svega nedelju dana pre neformalnog sastanka šefova diplomatija EU u Helsinkiju. To će, kako ocenjuje, Vučiću omogućiti da tamo nastupi sa nekom vrstom kredibiliteta ili optimizma bez obzira na, kako kaže, "nefer uranilovku koju smo videli u zajedničkom saopštenju Kvinte o zahtevu za nastavak dijaloga".\nSrbija Beograd Jelena Milić Aleksandar Vučić SAD Kosovo Kosovo i Metohija


Francuz Fabio Kvartararo novi je svjetski šampion u Moto GP šampionatu nakon što je trku za veliku nagradu Ređo Emilije završio na trećem mjestu.\nFabio Kvartararo postao je prvi Francuz koji je osvojio titulu u Moto GP nakon što je danas zauzeo treće mjesto u trci za Veliku nagradu Ređo Emilije.\nU Mizanu je viđena izuzetno zanimljiva trka, a prvo mjesto na kraju je zauzeo Španac Mark Markez, dok je drugo mjesto pripalo njegovom sunarodniku Paolu Espargaru.\nKvartararo je trku počeo tek sa 15. pozicije, ali je kako je trka odmicala pojačavao, a na tri kruga prije kraja Frančesko banjaja je napravio grešku i izletio sa staze čime je sve bilo riješeno.\nOva trka je bila izuzetno emotivna s obzirom da je za legendarnog Valentina Rosija bila posljednja koju je vozio u Italiji, a na kraju je dobio velike ovacije publike.\nPosljednje dvije trke voziće se u Algarveu i Valensiji.\nvelika nagrada ređo emilija\nPrethodni članak(VIDEO) Ivković nakon poraza: “Nisam pripremio ekipu kako sam želio, ja sam kriv”\nNaredni članak(VIDEO) Balajić: “Kvalitet svih ekipa u ligi je tu negdje, osim tri tima koja odskaču”


MEI - Aktuelnosti - J. Joksimović i Hristodulidis: Iskrena podrška putu Srbije ka EU\nJ. Joksimović i Hristodulidis: Iskrena podrška putu Srbije ka EU\n05. April 2021. | Beograd\nJoksimović je zahvalila kiparskom kolegi na iskrenoj podršci koju njegova zemlja pruža Srbiji u pregovorima o članstvu, zalažući se istovremeno za principijelno rešavanje odnosa Beograda i Prištine, u skladu sa načelima međunarodnog prava, saopšteno je iz resornog ministarstva.\n„Očekujemo da će Kipar, kao i do sada, nastaviti da zastupa politiku proširenja EU na način koji će omogući da ta politika bude verodostojnija, predvidljivija i dinamičnija, kako je novom metodologijom i najavljeno“, rekla je Joksimović.\nPosebno je istakla uverenje da će snažnije političko vođenje pregovora o članstvu doprineti transparentnosti čitavog procesa.\nPrvi takav visoki politički format, kako je navela, trebalo bi da bude Međuvladina konferencija tokom portugalskog predsedavanja EU, na kojoj bi i države članice EU, ali i Srbija, imale priliku da predstave svoja očekivanja kada je reč o reformskim procesima u našoj zemlji, ali i o podršci Unije da se oni uspešno sprovedu.\nJoksimović je izrazila očekivanje da će Kipar, kao i do sada, uvažavati napore Srbije da realizuje sve neophodne reforme, posebno one u oblasti političkih kriterijuma i vladavine prava, održivog ekonomskog razvoja i zelene agende.\nOna je obavestila kiparskog ministra i da se istovremeno radi i na usklađivanju sa standardima i pravnim tekovinama EU u okvirima klastera 3 i 4 - konkurentnost i inkluzivni i zeleni dogovor i digitalizacija i infrastrukturno povezivanje.\n„Verujemo da će tim reformskim aktivnostima biti ostvaren napredak, dovoljan da države članice podrže i otvaranje klastera i tako, u skladu sa zajedničkim očekivanjima, ubrzamo dinamiku pregovora“, naglasila je Joksimović.\nHristodulidis je ukazao na važnost dobrih bilateralnih odnosa dveju zemalja, koji se reflektuju i na podršku njegove zemlje Srbiji u pristupanju EU.\n„Vlada Kipra iskreno zastupa politiku proširenja Unije, uz istovremenu podršku Zapadnom Balkanu i Srbiji, da dostigne za to neophodna merila, pre svega u vladavini prava, borbi protiv korupcije, organizovanog kriminala, ali i u oblasti ekonomskih kriterijuma”, izjavio je kiparski ministar.\nJoksimović i Hristodulidis su se saglasili da je efikasno postupanje Srbije u saniranju posledica pandemije kovid-19, kao što je uspešna imunizacija stanovništva, ali i pomoć privredi i susedima u regionu, najbolji pokazatelj da naša zemlja temelji svoju politiku na evropskim vrednostima solidarnosti, jednakosti i poštovanju ljudskog dostojanstva, što je posebno važno u doba globalne krize.


Radojičić: Pronaći rješenje za završetak sezone grijanja – mojKontakt portal – Radio Televizija Kontakt\nRadojičić: Pronaći rješenje za završetak sezone grijanja\nGradonačelnik Banjaluke Igor Radojičić rekao je danas da se traži rješenje kako bi se sezona grijanja u gradu na Vrbasu uredno privela kraju.\n“Ekskluzivni dobavljač koji ima dugoročni ugovor sa preduzećem `Toplana` prestao je isporučivati mazut kada je temperatura vazduha minus 10 stepeni Celzijusovih, a nije ni bila veća od nula stepeni već dva mjeseca”, rekao je Radojičić novinarima.\nPrema njegovim riječima, preduzeće “Toplana” je ponovo u problemima, jer čak ni sa garancijom od pet miliona KM dobavljač neće da isporučuje mazut i, istovremeno, vodi medijsku kampanju protiv nabavke bilo kakvog mazuta.\n“Grad ne može ostati bez grijanja, te tražimo moguće pravne načine da i pored date garancije obezbijedimo `Toplani` dodatna sredstva kako bi ovu sezonu priveli kraju”, rekao je Radojičić.\nKomentarišući dopis koji je uputio ministru pravde Republike Srpske Antonu Kasipoviću, u kojem je kritikovao postupanje banjalučke kancelarije Pravobranilaštva u više sudskih predmeta, Radojičić je rekao da je kritika upućena radu pravobranilaštva generalno.\nRadojičić smatra da bi ova institucija trebalo da pravno i valjano zastupa Grad pred sudovima u različitim predmetima, kojih ima mnogo.\n“Kada je riječ o gradskoj imovini, pojavilo se nekoliko slučajeva u kojima Pravobranilaštvo nije odradilo svoj posao”, rekao je Radojičić.\nOn je naveo da se pred odlazak u Izrael upoznao o izgubljenom predmetu od nekoliko stotina hiljada maraka, a koji bi mogao doći na naplatu iz budžeta.\nRadojičić smatra da ministar pravde Republike Srpske treba da reaguje u situacijama u kojima se gube milionski sporovi, a ne pokreću se žalbe.\n“Ako pravobranilac ne radi svoj posao, a odbija se mogućnost da grad sam sebe zastupa, onda Vlada koja je predlagač i Narodna skupština koja ga je birala, moraju da reaguju, jer će se u suprotnom grad suočiti sa milionskim štetama”, upozorio je Radojičić.\nSafet Sušić trenersku karijeru nastavlja u Turskoj\nPolicajca i njegovu ženu tukli 40 minuta, pa pucali u njih (UZNEMIRUJUĆI VIDEO)


NovaEnergija.net » upoznavanje upoznavanje – NovaEnergija.net\nHome Tags Posts tagged with "upoznavanje"\nPrema podacima sajta koji analizira onlajn upoznavanje, širom sveta 91 milion ljudi koristi aplikacije za pronalaženje partnera – ali mnogo ljudi nikada ne odu na sastanak. Anketa sprovedena u Velikoj Britaniji pokazala je da, iako 10 odsto populacije koristi ovakve aplikacije, manje od polovine ih je izašlo na sastanak sa osobom koju su upoznali na internetu.\n7 saveta kako da na internetu pronađete “srodnu dušu”! was last modified: May 22nd, 2019 by Ivana Karanović\nOsnivač i vlasnik Facebook-a Mark Zakerberg najavio je na godišnjoj konferenciji za developere novu opciju koju će ta društvena mreža ponuditi korisnicima – servis za upoznavanje. Ova platforma biće nalik…\nOd kako je Pokemon Go doživeo veliku popularnost, već smo videli nekoliko nezavisnih servisa koji žele da iskoriste tu popularnost. Među njima je i mapa svih Pokemona na svetu koju…


Pandemijsko vrijeme za sektor kartona i kartonske ambalaže je bilo jako izazovno.\n01.12.2021. 11:44 / Izvor: Akta.ba\n"Kada su naši izvoznici iz autoindustrije i industrije namještaja krenuli s redovnim izvozima tako se i potražnja oporavila. Krajem 2020. godine potražnja je nadmašila ponudu i krenuo je, do sada neviđeni talas poskupljenja sirovina koje uglavnom uvozimo iz EU", kazao je za portal Akta.ba Ermin Neimarlija, komercijalni direktor tvornice kartona i kartonske ambalaže Neimax Visoko.\n"U jednom momentu desilo se da su svi naši konkurenti krenuli s korekcijom cijena gotovih proizvoda i od tog trenutka više nismo imali probleme ovog tipa. Kako se cijene sirovina mijenjaju svakog mjeseca, tako su već svi učesnici na tržištu shvatili da se cijene moraju automatski prilagođavati i da je najvažnije da imate robu", objašnjava on.\n"Mi, već godinama, gradimo partnerske odnose s našim poslovnim partnerima i zahvaljujući takvom odnosu u ovom vremenu imamo dovoljno sirovina za rad", ističe direktor Neimaxa.\n"Naši partneri s kojima radimo su cijenili dugogodišnju saradnju i pozitivno odgovorili na našu povećanu tražnju za sirovinama, pa smo iskoristili slobodne kapacitete u proizvodnji i dovoljne količine sirovina da zadovoljimo povećanu potražnju koja je prisutna na tržištu", napominje.\n"Od države je dovoljno da nam ne stvara probleme i da one koji se pojave sistemski riješi, a mi ćemo na bazi svoje produktivnosti i kompetencija osigurati konkurentnost na tržištima na kojima poslujemo. Trenutno aktivni podsticaji su uglavnom vezani za zapošljavanje i tu smo aktivni na nivou u kojem povećavamo broj zaposlenih. Ovakvi podsticaji su dobrodošli i pozdravljamo namjere naše države", navodi on.\n"U narednoj godini planiramo značajnije investicije u proširenje kapaciteta s ciljem zadovoljavanja potreba i zahtjeva naših kupaca", kaže nam on.\nProdaju se preostale parcele u poslovnoj zoni Vrtlište: Cijena 1 KM po m2\nNasipanje unutrašnje saobraćajnice Poduzetničke zone Vrtlište\nAsfaltiranje trotoara i pristupnog puta u poduzetničkoj zoni Vrtlište\nDodijeljene lokacije Poduzetničke zone Vrtlište\nNeka Neimax bude Vaše rješenje!\nPredstavnici VTK BiH i bh. kompanija posjetili sajam "Eurasia Packaging 2012"\nNeimax na sajmu Interagro 2011\nTvornica kartonske ambalaže Neimax na sajmu EkoBis\nNeimax iz Visokog na Sajmu šljive


Sjednica Ekonomsko-socijalnog vijeća KS: Socijalni partneri podržali nacrte zakona o lokalnoj samoupravi te plaćama i naknadama u organima vlasti KS | Kanton Sarajevo - Ministarstvo pravde i uprave\nKako je kazala ministrica Dautbegović, pored ova dva izuzetno važna zakona, Vijeće je razmatralo Izvještaj o svom radu za prošlu godinu, kao i Program rada ESV-a KS za ovu godinu.\nPredlagač pomenutih zakona ministar pravde i uprave KS Mario Nenadić je naveo kako je ministarstvo koje predvodi u proteklom periodu posvetilo posebnu pažnju izradi ovih zakona.\n„Razmatranje Zakona o plaćama i naknadama u organima vlasti KS ne donosi nikakvo povećanje plaća, bilo kome u javnom sektoru, ali će biti precizirane određene odredbe ovog zakona. Drugi razlog njegove analize jeste primjena implementacije kolektivnih ugovora, posebno kolektivnog ugovora za oblast državne službe. Iako su očekivanja da se plaće u javnom sektoru podižu, Kanton Sarajevo, u odnosu na druge nivoe vlasti, ima najnižu osnovicu za obračun plaća uposlenih u javnoj službi, a to je 290 KM“, rekao je ministar Nenadić.\nNaveo je, kao primjer, da osnovica u Federaciji BiH iznosi 315, Gradu Sarajevu 380, zatim općinama: Ilidža 380, Centar 340, Ilijaš 306, Vogošća 305, Novi Grad 360, Novo Sarajevo 350, Trnovo 300, Hadžići 310 i Stari Grad 315.\n„Dakle, vrlo odgovorno, KS i sa ovom osnovicom od 290 KM je za 10 KM još uvijek sa manjom osnovicom nego bilo koji drugi nivo vlasti. Radimo jedan odgovoran posao i radimo ga sa punom savješću“, istakao je ministar Nenadić.\nZbog toga, ESV KS je ovu temu analiziralo posebno sa aspekta konkurentnosti realnog sektora.\n„Ne možemo se hvaliti time da su plaće u javnom sektoru male, već moramo vidjeti koliko su one konkurentne i kako one izgledaju u odnosu na realni sektor i standard stanovnika Kantona“, naglasio je ministar Nenadić i dodao da će biti analizirane i druge naknade prisutne u javnom sektoru, koje jesu ili nisu teret razvoju realnog sektora u Kantonu Sarajevo.\nOba nacrta zakona svi socijalni partneri su podržali te najavili kako će svoje konkretne prijedloge i sugestije u pismenoj formi u narednom periodu dostaviti predlagaču - Ministarstvu pravde i uprave KS.